(FOTO) Kosovo: Povređeno 40 Srba i 20 kforovaca - Bizlife.rs\n(FOTO) Kosovo: Povređeno 40 Srba i 20 kforovaca\n22:41 Kosovska Mitrovica, Jagnjenica, 28/11/2011\nU današnjoj akciji Kfora u Jagnjenici u kojoj su učestvovali nemački i austrijski pripadnici međunarodnih snaga u pokrajini povrđeno je oko 60 ljudi na obe strane.\nPovređeni Srbi su van životne opasnosti, a troje je zadržano na lečenju u bolnici u severnom delu Kosovske Mitrovice.\nIvan Vučinić iz Zupča je najteže povređen, on je zadobio povredu ekstremiteta kada je pogođen gumenim metkom, nalazi se na intezivnoj nezi i njegovo zdrastveno stanje je stabilno izjavio je Tanjugu ortoped Saša Božović.\nBožović je dodao da su svi pacijenti koji su primljeni na odeljenje ortopedije, njih pet, imali povrede zadobijene od municije sa gumenim mecima.\nUpravnik bolnice u Kosovskoj Mitrovici doktorka Milena Cvetković izjavila je da je do večeras u ovoj ustanovi zadrastvenu zaštitu zatražilo 16 pacijenata od kojih je troje zadržano na bolničkom lečenju.\nPrema rečima portparola austrijskih operativnih snaga Gintera Runderštalera, ukupno 20 Kforovih vojnika je danas povređeno u sukobima sa Srbima.\nRanije je iz Kfora saopšteno da su u sukobima povređena dva nemačka pripadnika međunarodnih snaga – jedan vojnik i komandant jedinice.\nPotpukovnik Manfred Baumgartner izjavio je agenciji AP da su i ranjeni komandant bataljona i vojnik pripadnici Bundesvera. On kaže da je na njih pucano iz grupe okupljenih Srba. NATO je naveo da su oni prebačeni u američku vojnu bazu Bondstil.\nKasnije večeras glavni štab austrijskih operativnih snaga u Gracu saopštio da je povređeno osam austrijskih vojnika.\nPortparol austrijskih operativnih snaga je novinskoj agenciji APA rekao da su dva vojnika “teško povređena”, a da je šest njih dobilo medicinsku pomoć u ambulanti.\nSukob je počeo kada su pripadnici Kfora, jutros oko devet sati, uz upotrebu suzavca i vodenih topova, uklonili barikadu u Jagnjenici na putu Kosovska Mitrovica – Zubin Potok. Tada se začula i pucnjava iz vatrenog oružja.\nDo novog sukoba došlo je oko 11 sati, pošto je Kfor optužio Srbe da su njihovog pripadnika ranili metkom u ruku. Došlo je do novih tenzija, pa je Kfor ponovo bacio suzavac i šok bombe, a čuli su se i pucnji iz vatrenog oružja.\nSukobi su se još sporadično dešavali, dok su vojnici Kfora preko megafona pozivali Srbe da se raziđu, i povremeno na njih bacali šok-bombe i suzavac. Kfor je pretio da će upotrebiti i “veću silu”.\nRTS prenosi da je Kfor oko 13 sati dopremio pojačanje od 30 vozila i postavio dva kontrolna punkta, a da je vozač “lade” pola sata kasnije uleteo u žicu koju je Kfor postavio kao razgraničenje između svojih snaga i demonstranata, posle čega su ponovo upotrebljeni suzavac i vodeni topovi.\nPoslednji sukob dogodio se oko 17 časova.\nTada je zapaljen kamion natovaren balvanima, koji je bio preprečen na putu, nakon čega su vojnici Kfora ispalili gumene metke i suzavac.\nPrema informacijama reportera sa lica mesta vojnici Kfora su bacali i šok-bombe, a čuli su se i pucnji.\nPosle petominutne čarke stanje se smirilio, a građani i vojnici i dalje su ostali na svojim položajima.\nNešto ranije danas portparol Kfora major Den Harvi izjavio je da su vojnici Kfora dobili instrukcije da koriste bojevu municiju ukoliko budu napadnuti, javio je Asošijejtid pres.\nKfor je saopštio da su u incidentima koji su se dogodili kasno popodne demonstranti upotrebili vatromet i Molotovljeve koktele protiv vojnika Kfora i da je nekoliko vojnika međunarodnih snaga povređeno.\nU saopštenju se navodi da su vojnici Kfora odgovorili neubojitim sredstvima, i to vodenim topovima, gumenim mecima i suzavcem.\n“Vodeni topovi su još na položaju, a upotrebljeni su kako bi se sprečile dalje agresivne akcije demostranata protiv vojnika Kfora”, navele su međunarodne snage.\nKfor je saopštio da je zamenik komandanta nemačko-austrijskog operativnog rezervnog bataljona nekoliko puta razgovarao sa predstavnikom opštine Zubin Potok, kako bi pronašli način da smire situaciju.\nPrema saopštenju Kfora, “nasilni pojedinci” su u toku današnjeg dana napali vojnike Kfora koji su sprovodili operaciju uklanjanja barikada sa puta.\n“Bilo kakava akcija koja ugrožava sigurno i bezbedno okruženje je neprihvatljiva i Kfor će preduzeti sve odgovarajuće mere da osigura bezbednost svih ljudi na Kosovu”, dodao je Kfor.\nU saopštenju se dodaje da je misija Kfora da doprinese obezbeđenju sigurnog okruženja na Kosovu što uključuje slobodu kretanja u skladu sa njegovim mandatom prema rezoluciji 1244 Saveta bezbednosti.\nInače, među Srbima na barikadi su svi predsednici opština na severu Kosova i načelnik Kosovskomitrovačkog okruga Radenko Nedeljković, kao i državni sekretar u Ministarstvu za Kosovo i Metohiju Oliver Ivanović.\nPredstavnici lokalne samouprave sa severa Kosova razgovarali su oko 14.30 sati sa predstavnikom Kfora i tom prilikom saopštili da oni ne mogu kontrolisati situaciju ukoliko se Kfor ne vrati na početne pozicije.\nPredsednici opština Kosovske Mitrovice i Zubinog Potoka, Krstimir Pantić i Slaviša Ristić rekli su prestavniku Kfora, s kojim su razgovarali kroz bodljikavu žicu, da oni neće moći da kontrolišu narod i da ne snose ogovornost za eventualna dešavanja ili eventualne incidente, koji mogu uslediti, ako se Kfor ne povuče na početnu poziciju.\nU Jagnjenici se ometa signal mobilne telefonije, pa su komunikacije veoma otežane.\nSituacija je oko 21 časa bila mirna, a veliki broj građana srpske nacionalnosti i dalje se nalazio na mestu gde se nalazila barikada.\nPreko puta njih su vojnici Kfora koji su put u mestu Jagnjenica u Ibarskom Kolašinu osvetlili reflektorima.\nPredsednik Srbije Boris Tadić danas je apelovao na obe strane da hitno prekinu sukobe. Ministar za Kosovo i Metohiju Goran Bogdanović je danasm obraćajući se članovima skupštinskog Odbora za Kosovo i Metohiju izrazio zabrinutost za situaciju i dodao da strahuje da bi novi sukobi mogli da se dogode tokom noći.\nPosle neuspele sednice Odbora, šef tima za pregovore sa Prištinom Borislav Stevanović najavio je da će u sredu biti nastavljeni pregovori u Briselu.\nPredstasvnik Kfora je još jednom ponovio zahtev da se okupljeni građani raziđu, kako bi oni u Jagnjenici postavili kontrolni punkt.


Tačijev brat pretukao dve osobe, pa priveden, žrtve ćute - Jutarnji GLASnik\nPriština — Tužilac Alji Ajdini potvrdio je za Koha ditore da radi na slučaju brata predsednika privremenh kosovskih institucija Hašima Tačija\nOn je osumnjičen da je fizički napao načelnika Kosovskog biroa za osiguranje i direktora privatne osiguravajuće kuće.\nGani Tači je, kako se navodi, napao dve osobe tokom sastanka koji je održan u tom birou.\nGazeta ekspres je prenela da se incident dogodio u podne i da je Gani Tači pretukao direktora Biroa za osiguranje Bljerima Pušolija i vlasnika privatnog društva za osiguranje Ilirija Ganija Sokolicu, koji je državljann Slovenije.\nDirektor Kosovskog brioa za osiguranje, Bljerim Puškoli i vlasnik privrednog osiguravajućeg društva, Djani Sokolić, inače državljanin Slovenije, nisu negiali da ih brat kosovskog predsednika Hašima Tačija, Gani, pretukao, ali nisu želeli da govore o detaljima tog incidenta.\nGazeta ekspres je stupila u kontakt sa direktorom osiguravajućeg društva Ilirija, Djanijem Sokolićem, nakon što je u policiji dao izjavu o okolnostima pod kojim su on i njegov prištinski kolega Puškoli pretučen od Tačijevog brata Ganija.\n„On nije negirao incident, ali je rekao da ne može sada da govori o tome“, navodi Expres.\nNa isti način je, piše ovaj portal, reagovao i Sokolić koji je takođe bio žrtva Tačijevog brata Ganija.\nTagged GANI TAČI, HAŠIM TAČI


„ArcelorMittal“ smanjuje proizvodnju i broj radnika? - GradPrijedor.com - Portal grada Prijedora\nHome»Društvo»„ArcelorMittal“ smanjuje proizvodnju i broj radnika?\n„ArcelorMittal“ smanjuje proizvodnju i broj radnika?\n22. aprila 2019. 3 Mins Read\nKompanija „ArcelorMittal“ bi u narednih nekoliko dana mogla donijeti odluke koje nisu dobre po grad Prijedor, a to je smanjenje proizvodnje željezne rude u Omarskoj, što bi moglo dovesti i do smanjenja broja radnika, upozorio je danas Milenko Đaković, gradonačelnik Prijedora.\n„Još jednom molim sve predstavnike Vlade da s ‘Mittalom’ uspostave odnos, ako nema drugog partnera, da se dalje razvijaju procesi rudarenja u gradu Prijedoru, da se povećava broj zaposlenih radnika, a ne da nam se desi proces umanjenja ili gubitka posla za dio radnika“, poručio je Đaković.\nMladen Jelača, direktor „ArcelorMittala Prijedor“, kaže za „Nezavisne“ kako kompanija ozbiljno razmatra svoju strategiju rada, te da će ona uveliko zavisiti od toga kako će se odvijati odnos s Vladom RS. On ne isključuje scenario koji je najavio Đaković, a koji se odnosi na smanjenje proizvodnje i broja radnika.\n„Strategija će zavisiti od toga da li ćemo pored rudnika Omarska proizvodnju moći osloniti na rudnike u Ljubiji i Tomašici. Kompanija ima potrebu da razmotri strategiju, jer određene aktivnosti po pitanju privatizacije ne idu onim tempom kojim bi ona željela da se odvijaju“, kazao je Jelača.\nInače, „ArcelorMittal“ i RŽR Ljubija imaju zajedničko preduzeće „ArcelorMittal Prijedor“, a koje rudari u rudniku Omarska.\nMeđutim, aukcija održana krajem januara ove godine je poništena jer su u IRB-u ocijenili kako dokumentacija koju su poslali iz kompanije „ArcelorMittal“ nije validna, dok osim njih drugih ponuda nije ni bilo.\nO novonastaloj situaciji danas nismo uspjeli dobiti mišljenje resornog ministarstva kao ni sindikata u „ArcelorMittalu Prijedor“.


Čanak: Dobar deo DOS-a nije hteo promene, otvoren prostor za ruski uticaj | Autonomija\nČanak: Dobar deo DOS-a nije hteo promene, otvoren prostor za ruski uticaj\n"Rusija nije veliki brat Srbije. To je istorijska greška koju je Srbija krvlju plaćala niz puta u istoriji”\nPredsednik Lige socijaldemokrata Vojvodine (LSV) Nenad Čanak izjavio je danas, povodom 16. godišnjice demokratskih promena u Srbiji, da jedan dobar deo tadašnje demokratske opozicje Srbije nije želeo da se napravi raskid sa Miloševićevim režimom i optužio Vojislava Koštunicu da je bio “eksponent više službi”, a naročito ruskog uticaja, koji je zbog toga sve prisutniji u Srbiji i čiji je današnji eksponent pre svih predsednik Srbije Tomislav Nikolić.\n“Vojislav Koštunica nije bio eksponent samo jedne službe iz samo jedne države. Iz svakog njegovog poteza se osećao ruski uticaj i taj ruski uticaj se oseća i danas iz delovanja niza veoma aktivnih političara. Pre svega mislim na Nikolić master Tomislava, jer on ne ume čak ni da sakrije svoje rusofilstvo, koje seže do poniznosti”, rekao je Čanak u intervjuu agenciji Beta.\nPrema njegovim rečima, Nikolićeva snishodljivost prema ruskom predsedniku Vladimiru Putinu dovela je pre nekoliko godina do “čuvenog pridržavanja kaputa” i pomeranja Dana oslobođenja Beograda, samo da bi Putin bio prisutan.\n“S druge strane, imate ljude koji bez ikakvog prikrivanja nose Putinove bedževe na reveru a bave se javnim poslom, poput pojedinih medijskih poslenika. Imate niz novih medija, naročito štampanih a uskoro i elektronskih, koji su direktni eksponentni ruskih državnih interesa. Kompletna organizacija nakačena na energetske veze sa Rusijom radi isključivo u cilju interesa ruske države”, kazao je Čanak.\n“Preko tog uticaja, Dodik je ostvario ozbiljan rezultat na lokalnim izborima u Republici Srpskoj, proruske snage se veoma agresivno pozicioniraju u Crnoj Gori, a Srbija je izložena najrazličitijim pritiscima. U svesti ljudi postaje nekako normalno da je Rusija veliki brat Srbije, koja će – bože moj – malu Srbiju zaštititi ako neko bude hteo da joj naudi. To je istorijska greška koju je Srbija krvlju plaćala niz puta u istoriji”, ocenio je Čanak.\nDodao je da se organizovane grupe, poput Naših i Obraza, “bukvalno hvališu” time što spiskove “srpskih neprijatelja” odnose u rusku ambasadu u Beogradu, tužakajući se na svoje sunarodnike i sugrađane.\nOn je ocenio da je ruski humanitarni centar u Nišu u stvari “prelazni oblik između mazanja očiju i vojne baze, koja bi imala diplomatski eksteritorijalni status”.\n“To je, uostalom, i Sanda Rašković Ivić rekla da poslovi sa Rusijom nisu završeni, jer nije urađeno najvažnije a to je pitanje baze u Nišu. Rusija se toliko interesuje za Srbiju zbog paketa Republika Srpska – Crna Gora – Srbija, koji bi predstavljao veoma važnu kontrolu nad saobraćajnicama EU i pomoću kojeg bi se u velikoj meri kontrlisala Otranska vrata na Jadranu, koja su dugogodišnji san svih imperijalističkih i hegemonističkih nauma”, ocenio je Čanak.\nPrema njegovim rečima, zbog toga raste ruski pritisak na Srbiju, koja je mala i siromašna zemlja i kojoj je njen geostrateški položaj praktično jedna od retkih stvari koje ima “kao nekakav žeton” za međunarodne diplomatske razgovore.\n“Srbija vuče svoju ideju sedenja na više stolica kroz dugogodišnju tradiciju stalnog koketiranja sa svima. Ne treba zaboraviti da je Srbija Obrenovića bila okrenuta Zapadu pa se to završilo sa nekoliko atentata na više članova porodice Obrenović. Bilo kakvim prevaljivanjem na jednu geostratešku stranu, Srbija ne može biti pacifikovana, u smislu da bi to moglo doneti nekog dobra njenim građanima”, ocenio je Čanak.\nPredsednik LSV je rekao da zbivanja od 5. oktobra 2000. godine nisu bili revolucija već odbrana izbornih rezultata od 24. septembra.\n“Iz hiljadu razloga, od kojih veliki deo nisam znao tada a ni sada veliki deo ne znam, jedan dobar deo ljudi u DOS-u nije želeo da se napravi raskid sa bivšim režimom, nego su štaviše širom otvorili vrata za pretrčavanje bivših kadrova, naročito iz vojne bezbednosti i iz resora državne bezbednosti”, naveo je Čanak.\n“Ja nikada nisam niti rekao, niti mislio o tome, niti organizovao ubistvo bilo koga. Istina je da sam imao ideju da napravim ‘atentat’ na Vojislava Koštunicu, ali vodenim pištljem, jer je on pojava za koju je potrebna voda i tu pojavu treba sprati”, kazao je Čanak.\nOcenio je da kroz takve “koloritne” izjave Šešelj privlači pažnju i interesovanje mlade publike koja ga ne pamti iz njegovih “koljačkih dana” iz devedesetih godina prošlog veka, što može biti veoma opasno za zemlju.


Budući BMV M4 CSL dobija novi izgled – Detaljno\nHome/Automobili/Budući BMV M4 CSL dobija novi izgled\n0 12,503 1 minut citanja\nNikada nije pravi trenutak za kupovinu manje -više ekskluzivnog sportskog automobila, jer uvek dolazi još moćnija verzija. U slučaju M4, koji je debitovao pre godinu dana, kDrive verzija sa pogonom na sva četiri točka predstavljena je prošlog maja sa još impresivnijim performansama .\nI druge varijante su još uvek u izradi, uključujući strašne CS i CSL verzije, o čemu svedoče ove špijunske fotografije. Naši fotografi su se ponovo ukrstili sa M4 CSL, ovaj put sa nešto manje kamuflaže, budući da ovaj prototip otkriva prednju stranu modifikovanu iz tehničkih i aerodinamičkih razloga .\nBMV M4 CSL špijunska fotografija 2022\nUprkos gustoj kamuflaži koja obuhvata našeg protagonista, postoje neki zanimljivi elementi koji ne varaju, sa posebno prisustvom veće prednje oštrice, dok je na nivo trupa dodata mala peraja u stilu “pačjeg repa” . Prednja optika se takođe razlikuje od klasične M4 sudeći po pozicioniranju pokazivača pravca.\nOsim aerodinamičkih poboljšanja, može se očekivati i značajan gubitak težine postignut izdašnom upotrebom ugljeničnih vlakana. M4 CSL ne bi trebalo da podlegne pogonu na sve točkove, trebalo bi da ostane jednostavan pogon , dok bi snaga redne šestorke sa 3,0 litara zapremine trebalo da bude oko 540 konjskih snaga , naspram 510 konja za M4 Competition.\nIako neki očekuju da će prvo doživeti M4 CS, BMV bi umesto toga mogao da predstavi CSL verziju odmah, od sledeće godine, kako bi proslavio 50. godišnjicu BMV Motorsporta . BMV M4 CSL bi trebao biti, kao i prethodni M4 GTS, ograničena serija. Paralelno, BMV će razviti M3 CS, koji bi takođe trebalo da bude ograničen u broju primeraka, dok bi bio manje ekskluzivan od M4 CSL.


Ženski rukometni klub Naisa iz Niša plasirao se u 1/8 finala EHF kupa jer je dvomeč sa ekipom HC Azeryol iz Bakua otkazan!\nDa podsetimo, dva kluba trebalo je da se sastanu u 3.kolu EHF kupa, 14.-15.novembra u Nišu i 21.-22.novembra u Bakuu.\n-Mi smo želeli da pobednika odluče utakmice na terenu. Predlagali smo i da budemo domaćini u oba susreta, kako bi ekipi iz Bakua omogućili odigravanje utakmica. Imali smo „živu“ prepisku sa predstavnicima Azeryola, ali je azerbejdžanka vlast ograničila svako odigravanje utakmica-podvlači Miloš Stojanović, predsednik ŽRK Naise iz Niša.\nAzerbejdžanske vlasti uvele su ograničenja zbog Covid-19 u toj zemlji, tako da je Evropska rukometna federacija donela odluku da se dvomeč otkaže, a da se Naisa automatski plasira u 1/8 finala EHF kupa.\nEHF, kaže se u dopisu klubovima, žali zbog azerbejdžanske ekipe, jer razvoj događaja oko ograničenja zbog Covid-19 nije ostavio prostora za drugačiji ishod.


19 09 2019 / 07:09\nčetvrtak, 13 jun 2019 18:25\nOdržana 14. sednica\n14. sednica Opštinskog veća opštine Kula održana je u maloj sali Skupštine opštine Kula. Sednicom je predsedavao predsednik Opštinskog veća Damjan Miljanić, a na dnevnom redu sednice, između ostalog, našao se predlog Rešenja o dodeli sredstava o upotrebi tekuće budžetske rezerve, kojim se Osnovna škola „20. oktobar“ iz Sivca odobravaju nedostajuća sredstva za projekat sanacije i adaptacije osnovne škole.\nJedna od tačaka dnevnog reda bio je i predlog Pravilnika o organizaciji i sistematizaciji radnih mesta u Opštinskoj upravi i Opštinskom pravobranilaštvu opštine Kula, koji je Opštinsko veće usvojilo. Prema rečima načelnika Opštinske uprave, Pravilnik predstavlja objedinjen tekst dosadašnjeg Pravilnika o organizaciji i sistematizaciji poslova sa svim izmenama i dopunama, bez povećanja broja zaposlenih. Opštinsko veće je dalo saglasnost na Pravilnik o izmenama Pravilnika o organizaciji i sistematizaciji radnih mesta u mesnoj zajednici Crvenka.\nNa kraju sednice, članovi Opštinskog veća doneli su Zaključak o usvajanju Izveštaja o realizaciji Programa korišćenja sredstava Budžetskog fonda za zaštitu i unapređenje životne sredine opštine Kula za 2018. godinu.


Položeni venci na Spomenik pilotima braniocima Beograda u aprilu 1941. godine | Insajder\nPoloženi venci na Spomenik pilotima braniocima Beograda u aprilu 1941. godine\nDelegacije Ministarstva odbrane, Vojske Srbije i Grada Beograda položile su danas vence na Spomenik pilotima braniocima Beograda aprila 1941. godine na Zemunskom keju. U znak sećanja na žrtve bombardovanja 6. aprila 1941. godine simboli Beograda biće osvetljeni u bojama srpske zastave.\nFoto: Jovo Mamula / Polaganje venaca, foto: Ministarstvo odbrane\nU ime Ministarstva za rad, zapošljavanje, boračka i socijalna pitanja, venac je položio državni sekretar Nenad Nerić, dok je u ime grada Beograda venac položio zamenik gradonačelnika Goran Vesić. Polaganju venaca prisustvovala je i delegacija Ratnog vazduhoplovstva i protivvazduhoplovne odbrane Vojske Srbije.\nMinistar odbrane Aleksandar Vulin ocenio je da su Srbi 6. aprila 1941. godine bili „jedini antifašistički narod u Evropi“ zbog čega su, kako je naveo, platili „strašnu cenu“.\n„Tog 6. aprila 1941. nacisti su se upisali tamo gde im je mesto, među zveri, a mi smo ostali tamo gde smo uvek i bili - među ljudima i među pobednicima“, naveo je Vulin, a prenelo Ministarstvo odbrane.\nGrad Beograd je doneo odluku da se gradski simboli osvetle u bojama srpske zastave u znak sećanja i počasti žrtvama šestoaprilskog bombardovanja i svima koji su živote dali za slobodu Beograda.\nMost na Adi, Savski i Brankov most, Palata Albanija, Dom Narodne skupštine i fontana na Slaviji svetleće srpskom trobojkom, naveo je Beoinfo.\nNa području Kraljevine Jugoslavije Drugi svetski rat počeo je bombardovanjem Beograda na današnji dan 1941. godine, a masovno bombardovanje gradova dovelo je do velikog broja žrtava i uništenja zdanja mnogih obrazovnih, zdravstvenih i ustanova kulture.\nBeograd kojeg su tadašnje jugoslovenske vlasti proglasile za otvoren grad, razoren je u napadu bombardera nacističke Nemačke, a tačan broj žrtava nije precizno utvrđen. Procenjuje se da je tada Beograd imao 370.000 žitelja, a da je stradalo oko 4.000 građana.\nPo podacima istoričara, tog dana poginulo je oko 20.000 stanovnika Kraljevine Jugoslavije, a tokom naredne četiri godine u borbi s nemačkim okupatorima oko 1,7 miliona ljudi.


U orbiti obližnje zvezede otkrivena nova “super-Zemlja” | PC Press\n15. novembar 2018. 15. novembar 2018. Milan Živanović\nPlaneta mnogo hladnija i veća od naše otkrivena je u orbiti obližnjeg Crvenog patuljka – Bernardove zvezde, koja je od Zemlje udaljena oko šest svetlosnih godina, te se došlo do zaključka da ima masu koja je tri puta veća od Zemljine, te da na njoj vlada temperatura od -230 stepeni Celzijusove skale.\nNova planeta pripada familiji čija svaka predstavnica nosi ime „super-Zemlja“, a zbog toga što imaju veću masu nego naša planeta, ali nisu velike poput džinova iz našeg solarnog sistema – Neptuna i Urana. Otkrivena je u orbiti zvezde koja je najbliža našem solarnom sistemu, a nakon decenija potrage, te je dobila ime Bernardova zvezda b.\nNovo otkriće pruža i nove dokaze o formiranju planeta, te o postojanju drugih solarnih sistema koji podsećaju na naš. Ipak, naučnici tvrde da život u novom svetu nije moguć zbog ekstremno niskih temperatura, bar ne onakav život kakav je nama poznat.\nTagovi: Barnard's Star b, Neptun, Uran, zemlja\n← Rusija obećala napredniju raketnu tehnologiju od one koju nudi Elon Musk\nJeftiniji računari kao osnovni cilj Raspberry Pi fondacije →\nOne thought on “U orbiti obližnje zvezede otkrivena nova “super-Zemlja””\n16. November 2018. at 10:19\nBernardova zvezda nije “najbliža našem solarnom sistemu”.


Poljoprivrednici do njiva samo na mehanizaciji – ZoomUe\nSRBIJA – Ministar poljoprivrede, šumarstva i vodoprivrede u Vladi Republike Srbije Branislav Nedimović saopštio je da će poljoprivrednici u Srbiji ovog vikenda moći potpuno slobodno da izađu na njive i obavljaju prolećnu setvu, pod uslovom da su na poljoprivrednoj mehanizaciji.\nNedimović je naveo da će poljoprivrednici, kao i svih prethodnih vikenda, moći slobodno da izađu na njive na traktorima kako bi obavljali setvu, pre svega kukuruza i drugih kultura.\nOn je u izjavi za Tanjug istakao da je veoma važno da oni budu na svojoj poljoprivrednoj mehanizaciji kako ne bi bilo zloupotreba, naglasivši da u tom slučaju apsolutno neće biti nikavih problema.\nMinistar je ukazao na to da je Vlada potpuno svesna značaja hrane i poljoprivrede u ovom trenutku i dodao da prolećna setva može da se nastavi kako bi bilo zasađeno planiranih dva miliona hektara, što je zadatak i obaveza.\nNedimović je rekao da su poljoprivredni proizvođači izuzetno disciplinovani kada je reč o merama za borbu protiv koronavirusa i da vode računa o svemu, pri čemu je naglasio da je resorno ministarstvo bilo maksimalno kooperativno u odnosu sa njima i da će tako biti i dalje.\nTags: korona viruspolicijski caspoljoprivredavnredno stanje\nNext story Od ponedeljka sprovođenje ekonomskih mera\nPrevious story Besplatna aplikacija „Zovi u Užicu“


Petica Terekveša, Partizan na čelu Međuopštinske lige\nFudbaleri svilojevačkog Terekveša savladali su ekipu Mladosti iz Kruščića rezultatom 5:1 u meču 6. kola lige Područnog fudbalskog saveza Sombor. Golove za Svolojevčane postigli su Damjanović 2, Kuntić, Jelisavac i Marin i tako obezbedili drugi trijumf svom timu i skok na 6. mesto na tabeli. Gosti su na ovaj meč doputovali sa desetoricom igrača, a pri rezultatu 5:1 napustili su teren jer su u tom momentu ostali sa sedmoricom igrača na terenu. Još uvek nije poznato hoće li meč biti registrovan službenim rezultatom 3:0 ili rezultatom 5:1, ali je svakako sigurno da će pobeda pripasti Terekvešu. U narednom kolu koje je na programu u sredu 28. septembra izabranici trenera Ilije Orlovića putuju u Lipar na megdan istoimenoj ekipi.\nU 5. kolu Meduopštinske fudbalske lige Sombor - 2. razred, klubovi sa teritorije apatinske opštine bili su veoma uspešni. Kupusinski Partizan je na domaćem terenu savladao Jedinstvo iz Koluta rezultatom 3:0 i tako učvrstio prvo mesto na tabeli. Istim rezultatom Jedinstvo je na Ribarevu bilo bolje od ekipe KFK Kula, dok je sonćanski Dinamo remizirao u Bezdanu odigravši 1:1 protiv domaćeg Sporta. U narednom 6. kolu koje je na programu u nedelju 2. oktobra Jedinstvo igra protiv imenjaka u Kolutu, Dinamo u Sonti dočekuje Rastinu, dok lider Partizan gostuje Panoniji u Laliću.\n(Tabele su preuzete sa sajta www.srbijasport.net)\nTagovi: fudbal pfs sombor međuopštinska liga sombor terekveš svilojevo partizan kupusina dinamo sonta jedinstvo ribarevo


Počeli koncerti iz karantina uživo - NOVA portal\nPočeli koncerti iz karantina uživo\nShowbiz Autor:Ivana Bradanji23. mar. 202008:30 > 22:21\nFoto: EPA-EFE/RINGO CHIU, EPA-EFE/NINA PROMMER, EPA/DAN HIMBRECHTS\nUsled pandemije koronavirusa, svi festivali, koncerti, nastupi, otkazani su širom sveta. Zbog toga su se mnoge poznate ličnosti odlučile da nastupaju iz izolacije i tako svojoj publici prirede "mini koncerte" na društvenim mrežama dok traje koncertna pauza.\nKris Martin, frontmen benda „Coldplay“ predio je koncert za 11,1 miliona pratilaca na njihovoj zvaničnoj stranici na Instagramu. Fanovi su se uključili u lajv, i tako postavljali pevaču pitanja, na koja je odgovarao u pauzama i pisali svoje muzičke želje. Kris je pevao više od pola sata, na čemu su mu se obožavaoci zahvaljivali u komentarima.\nPevač Robi Vilijams koji je već nedelju dana u karantinu, često obraduje svoje pratioce uključivanjem uživo na Instagramu, gde obično zapeva koju pesmu. Robi je nedavno priredio onlajn koncert, tako što je skoro sat vremena pevao na Instagramu, a uz to je poručio:\n„Završava se današnji besplatni koncert. Možda će ih biti još, niko ne zna koliko će ovo trajati“, rekao je pevač.\nDžon Ledžend zabavljao je svoju publiku na Instagramu tako što se uključio na lajvu i izveo nekoliko svojih najvećih hitova, ali i pesme drugih izvođača.\nPevačica Pink tokom samoizolacije odlučila je da nauči da svira klavir, a za svoje fanove otpevala je pesmu „Make You Feel My Love“, Bob Dilana.


akreditacije - Sputnjik Srbija\n01:23 23 April 2021\nOdbijanje da se Sputnjiku i RIA Novostima dozvoli prenošenje sastanka Grupe Lima je progon\nOdbijanje Kanade da izda akreditaciju za dopisnike agencija Sputnjik i RIA Novosti za ministarski sastanak Grupe Lima o Venecueli predstavlja politički motivisan progon, saopštila je pres-služba Ambasade Rusije u Kanadi.\nKanada odbila da izda akreditacije Sputnjiku i RIA Novosti za sastanak Grupe Lima\nMinistarstvo spoljnih poslova Kanade odbilo je dopisnicima agencija RIA Novosti i Sputnjik, koji ulaze u sastav medijske grupe Rusija sevodnja, akreditacije za sastanak Grupe Lima u Otavi planiran za 4. februar, gde ministri spoljnih poslova zemalja-učesnica ove grupe treba da razgovaraju o situaciji u Venecueli.\nPortparolka američkog Stejt departmenta Heder Navert je na redovnom brifingu komentarisala oduzimanje akreditacije RT u američkom Kongresu zbog statusa stranog agenta.\nRusija će se obratiti svim međunarodnim organizacijama kako bi osudile neadekvatne akcije Kongresa SAD, koji je novinarima televizije RT oduzeo akreditacije, izjavila je predsedavajuća Saveta Federacije Valentina Matvijenko.\nKremlj je duboko razočaran zbog oduzimanja akreditacija televiziji RT u Kongresu SAD, ali se nada da će se ovaj period pre ili kasnije završiti obnavljanjem demokratskih sloboda, izjavio je portparol Kremlja Dmitrij Peskov.\nOduzimanje televiziji „RT Amerika“ akreditacija za Kongres je neprijateljski korak prema Rusiji, koji će samo dodatno pogoršati rusko-američke odnose, izjavio je ruski ambasador u SAD Anatolij Antonov u razgovoru sa novinarima.\nPortparolka Ministarstva spoljnih poslova Rusije Marija Zaharova je na svojoj redovnoj konferenciji za medije izjavila da je odluka koju je doneo štab francuskog predsedničkog kandidata Emanuela Makrona da odbije akreditaciju novinarima RT i Sputnjika čin „namerne diskriminacije“.


Pročitajte još: Svi u KANCELARIJI su mislili da je UREDNI kolega CEPIDLAKA, a onda su se ŠOKIRALI\nNiko se ne žali na platu! Ko hoće para - mora da radi!\n- Kolege se ne žale za platu, svi su zadovoljni. Ako hoćeš više para, moraš više i da radiš, ovaj possao zahteva i dobru koncentraciju, jer se sve radi gore, sa kabine. Ako liftovi ne ispunjavaju sve uslove, mogu se dogoditi i povrede, ali kod nas ima svega i svačega, čovek mora da bude oprezan. Svaki lift mora da se servisira jednom mesečno, u poslovnim zgradama gde je frekvencija velika i dva puta mesečno - rekli su u servisu.\nPročitajte još: Da ste na mestu BIL GEJTSA da li biste i vi kupili OVE STVARI? NJegov izbor je NESVAKIDAŠNJI i NAJSKUPLJI\nradnici koji fale u Srbiji\nplata 2000 evra


• Denacionalizacija i javna svojina\nGradovima i opštinama bi prema predlogu Zakona o javnoj svojini trebalo da bude vraćeno pravo raspolaganja nad imovinom koja se nalazi na njihovoj teritoriji. Sa denacionalizacijom se još čeka.\nZakon o javnoj svojini, odnosno vraćanje državne imovine u nadležnost gradova i opština na čijim teritorijama se ona nalazi treba posmatrati odvojeno od predloga Zakona o povraćaju imovine - izjavio je u Somboru Vladimir Ilić, član predsedništva Ujedinjenih regiona Srbije i zamenik predsednika G17 plus. On je kazao da je javna svojina neotuđiva, tako da Zakon o javnoj svojini neće imati uticaja na povraćaj nacionalizovane imovine. Cilj vraćanja državne svojine gradovima i opštinama je ubrzanje procedure za njeno izdavanje investitorima, odnosno drugih načina raspolaganja, jer sada za svaki komad nekretnine treba tražiti saglasnost Direkcije za imovinu Republike Srbije što može da potraje nekoliko meseci. Vladimir Ilić je rekao da su zbog predugog čekanja mnogi investitori odustali od ulaganja u našu zemlju, što je usporilo privredni razvoj. Predlog Zakona o javnoj svojini trebalo bi da se nađe pred narodnim poslanicima tokom jesenjeg zasedanja. S druge strane predlog Zakona o povraćaju imovine kojeg je podneo narodni poslanik Vladan Batić nalazi se u skupštinskoj proceduri od marta prošle godine. Prema predlogu je predviđeno da je tamo gde je to moguće nacionalizovana imovina bude vraćena vlasnicima ili njihovim pravnim sledbenicima. Ako takav način povraćaja nije moguć, predlaže se povraćaj u obveznicama Republike Srbije ili akcijama koje se nalaze u portfelju Akcijskog fonda Republike Srbije.\ntriletrip @ Uto, 28.09.2010. 11:49\ndenacionalizacija društvo javna svojina povraćaj imovine sombor


Zvezda hoće Nestorovskog – Palermo traži 7.000.000 evra\nB92 - 13.06.2019\nCrvena zvezda pokazala je interesovanje za transfer kapitena i napadača Palerma Iliju Nestorovskog, rekao je direktor italijanskog drugoligaša Fabricio Lučezi. Lokalni mediji prenose da Zvezda zbog Nesterovskog vrši pritisak na upravu Palerma, koja je istakla veliku cenu između ...\nZvezda hoće Nestorovskog, Palermo traži sedam miliona\nTanjug - 13.06.2019\nZvezda hoće Nestorovskog, Palermo traži sedam miliona Crvena zvezda je pokazala veliko interesovanje za transfer kapitena i napadača Palerma Iliju Nestorovskog, izjavio je direktor italijanskog drugoligaša Fabricio Lućezi.\nRTS - 13.06.2019\nCrvena zvezda je pokazala veliko interesovanje za kapitena i napadača Palerma Iliju Nestorovskog, izjavio je direktor italijanskog drugoligaša Fabricio ...\nBalkanski trio napušta Palermo, ima materijala za "večite"!\nSportske.net - 13.06.2019\nPalermo mora da se reši najskupljih kako bi preživeo. Problemi za Palermo, malo je falilo da ispadnju u treću ligu zbog oduzimanja bodova, a finansijska situacija nije nimalo dobra. Rešenje je da se Palermo reši trojice fudbalera koji su najplaćeniji, a to su trojica fudbalera ...\nItalijani pišu: Zvezda presinguje Nestorovskog\nMozzart Sport - 13.06.2019\nNa Marakani konstantno demantuju, ali Italijani i dalje pišu da je Crvena zvezda jako zainteresovana da u Beograd dovede napadača Palerma Iliju Nestorovskog . Makedonski centarof će vrlo brzo napustiti Siciliju, tim sa Renco Barbere vidi ga kao igrača na kojem može najviše da ...\nITALIJANI PIŠU: Zvezda najbliža potpisu bivšeg igrača Intera! (FOTO)\nSrbija Danas - 13.06.2019\nItalijanski mediji pišu da je Ilija Nestorovski , napadač Palerma, sve bliži transferu u Crvenu zvezdu. Klub iz Ljutice Bogdana je favorit za potpis bivšeg napadača Intera zbog činjenice da će igrati u kvalifikacijama za Ligu šampiona, ali i zbog trenutne finansijske moći.\nRajković odbio dve ponude iz Serije A, Ćurković traži rešenje i za Nestorovskog\nMozzart Sport - 12.06.2019\nPalermo je nekako preživeo izbacivanje iz Serije B, ali je posrnuli klub sa Sicilije u velikim problemima. Narednu sezeonu kreće sa 20 bodova minusa, a ovog leta mora ozbiljno da se pozabavi kresanjem troškova i dovođenjem finansija u red.\nCrvena zvezda je pokazala veliko interesovanje za transfer kapitena i napadača Palerma Iliju Nestorovskog, izjavio je direktor italijanskog drugoligaša Fabricio Lućezi. Lokalni mediji prenose da Zvezda zbog severnomakedonskog fudbalera vrši pritisak na upravu Palerma, koja je ...\nDirektor Palerma: Zvezda želi našeg napadača, ispod ove cene ga ne puštamo!\nPosle ovoga, nema sumnje da će interesovanje crveno-belih opasti je pokazala veliko interesovanje za transfer kapitena i napadača Palerma , izjavio je direktor italijanskog drugoligaša Fabricio Lućezi. I . Lokalni mediji prenose da Zvezda zbog severnomakedonskog fudbalera vrši ...\nCrveno-beli zainteresovani za Iliju Nestorovskog Crvena zvezda je pokazala veliko interesovanje za transfer kapitena i napadača Palerma Iliju Nestorovskog, izjavio je direktor italijanskog drugoligaša Fabricio Lućezi.\nZVEZDA GA HOĆE, PALERMO GA NE DA BEZ 7.000.000 EVRA! Strelac 36 golova na 94 utakmice na meti crveno-belih: Nećemo ga ...\nBlic - 13.06.2019\nDA LI ĆE ZVEZDA MOĆI DA SE IZBORI SA OVIM? Oglasio se Nestorovski povodom ponude sa "Marakane"\nCrvena zvezda je pokazala veliko interesovanje za transfer kapitena i napadača Palerma Iliju Nestorovskog, izjavio je direktor italijanskog drugoligaša Fabricio Lućezi Lokalni mediji prenose da Zvezda zbog severnomakedonskog fudbalera vrši pritisak na upravu Palerma, koja je ...\nZVEZDA ŽELI KAPITENA PALERMA: Klub sa Sicilije zacepio cenu koju ni mnogo bogatiji ne mogu da plate!\nEspreso - 13.06.2019\nStrelac 36 golova na 94 utakmice, nastupao je za Inter iz Zaprešića, češke Viktoriju i Slovačku, kao i u domovini za Metalurg i Pobedu Crvena zvezda je pokazala veliko interesovanje za transfer kapitena i napadača Palerma Iliju Nestorovskog , izjavio je direktor italijanskog ...\nZVEZDA HOĆE NESTOROVSKOG, PALERMO TRAŽI SEDAM MILIONA EVRA: Makedonac na meti crveno-belih\nKurir - 13.06.2019\nLokalni mediji prenose da Zvezda zbog severnomakedonskog fudbalera vrši pritisak na upravu Palerma, koja je istakla veliku cenu između sedam i osam miliona evra. "Nećemo ga dati lako. Za Nestorovskog postoji interesovanje Crvene zvezde, ali i drugi evropski klubovi pažljivo ...\nPALERMO ZACEPIO: Ako Zvezda želi Nesterovskog moraće da SRUŠI sve transfer rekorde!


Beograd: Muškarac uboden nožem u Cetinjskoj ulici\nJedan muškarac povređen je večeras nožem u Centinjskoj ulici u Beogradu, izjavila je agenciji Beta portarolka Hitne pomoći Nada Macura.\nDevojka povređena kada se prevrnuo automobil u Beogradu\nDevojka (28) lakše je povređena kada se prevrnuo automobil večeras nešto pre 20 časova na uglu Bulevara kralja Aleksandra i Vojvode Šupljikca u Beogradu, rečeno je u Hitnoj pomoći.\nBritanac teško povređen na vodenom toboganu u Hrvatskoj\nU vodenom parku u Poreču teško je povređen 61-godišnji državljanin Velike Britanije koji je iz još neutvrđenih razloga izleteo van putanje tobogana i pao na obližnje stepenice, saopštila je danas istarska policija.\nĐoković: Povreda božja poruka koja kaže "sada je dosta"\nNajbolji srpski teniser Novak Đoković kaže da povreda koja ga je do kraja godine udaljila sa terena ima i svoje dobre strane. On će imati mogućnost da se posveti porodici i dočeka svoje drugo dete zbog čega je za britanski Ekspres rekao da...\nVišestruki olimpijski šampion, Jamajčanin Jusein Bolt, nije uspeo večeras da završi trku u štafeti 4x100 metara na Svetskom prvenstvu u Londonu, svoju poslednju trku u karijeri.


OTVOREN FAKULTET ZA CRNOGORSKI JEZIK: Studenti uče “Montenegristiku”\nOTVOREN FAKULTET ZA CRNOGORSKI JEZIK: Studenti uče “Montenegristiku”\nOno što se do skora nazivalo “maternjim” jezikom, sad se i zvanično zove crnogorski jezik i ove godine je krenula prva generacija studenata koji će ga izučavati. Pojedini stručnjaci smatraju da je fakultet nastavak “favorizovanja pogubne naučne i jezičke politike” u Crnoj Gori, te da je reč o “nepotrebnom rasipanju novca poreskih obveznika za organizaciju kadrovski i naučno rizične institucije“.\nPrvu godinu od ukupno četiri koliko imaju ove studije ovog avgusta upisalo 25 studenata koji se finansiraju iz budžeta Crne Gore. Na fakultetu su uvereni da “ima prostora za razvoj montenegristike” u Crnoj Gori i pored toga što u Nikšiću postoje programi za crnogorski i srpski jezik.\nDekan Fakulteta za crnogorski jezik, autor crnogorskog pravopis, Adnan Čirgić odbacio je kritike kolega sa Filozofskog fakulteta u Nikšiću i okarakterisao ih kao “vapaj za dugogodišnjim monopolom i ničim zasluženim privilegijama“.\nFoto: Foter.com / jcarlosnFoto: Foter.com / jcarlosn\nPovodom otvaranja fakulteta za crnogorski jezik oglasio se i mitropolit crnogorsko-primorski Amfilohije, koji smatra da taj potez vlade predstavlja “prekid kontinuiranog istorijskog, duhovnog, prosvetnog i jezičkog bića Crne Gore.“.\nCrnogorska vlada je u junu odličila da osnuje novi fakultet uz obrazloženje da “postoji izražena potreba za nastavnim kadrom” za crnogorski jezik, koji je službeni jezik u Crnoj Gori.\nU vladi su procenili i da će “montenegristika, kao najmlađa grana slavistike, svoj budući razvoj temeljiti upravo na stručnjacima obrazovanim na novom studijskom programu“.


Odred smrti ubio vojnog generala? | Radio Televizija BN\nOdred smrti ubio vojnog generala?\nJedna od ključnih figura zatvorenog kruga sjevernokorejskog lidera Kim Džong un-a, vojni general Hvang Pjong-so misteriozno je nestao iz javnog života, što je podstaklo glasine da ga je likvidirao sjevernokorejski "odred smrti", nakon vijesti o navodnom podmićivanju.\nSvijet 15.12.2017 | 14:15\nHvang Pjong-so, maršal koji zauzima najvišu poziciju u sjevernokorejskoj vojsci, nije viđen u javnosti od 13. oktobra što je podstaklo glasine o njegovoj likvidaciji, prenosi Foks njus.\nKako se navodi, Kim je ranije pogubio svoje neprijatelje raznim "groznim metodama", uključujući streljanje protiv-avionskim oružjem sa male udaljenosti ili bacajući ih razjarenim psima.\nVijest o problemima Hvanga sa režimom Kim Džong Una pojavila se sredinom novembra, kada je južnokorejska špijunska agencija javila da su on i njegov zamjenik Kim Vong-hong izbačeni iz vojnog Generalnog političkog biroa i kažnjeni.\nKim Von-hong je navodno osuđen na zatvorsku kaznu i nalazi se u jednom od kampova za zatvorenike, neprijatelje režima, a što se tiče Hvanga, mnogi nedavni potezi Kim Džong Una ukazuju na to da je čovjek kome je severnokorejski diktator verovao i smatrao ga svojom desnom rukom celu deceniju - likvidiran, a najverovatnije da je za to ubistvo bio angažovan streljački odred koji je ubio Kimovog ujaka Džang Song Taeka.\n"Ukoliko je Hvang izbačen iz Radničke partije to znači ujedno i kraj njegove političke karijere, a verovatno i života", piše južnokorejski list Joong ang.\nDvojica zvaničnika su navodno bila nagrađivana za usluge, a ovoga puta Kim je naredio da dvojica zvaničnika budu kažnjena "kao upozorenje drugima".\nKimova posjeta planini Paektu prethodnog vikenda nagovjestila je mogućnost egzekucije Hvanga, jer je poznato da Kim posjećuje tu planinu obično kada donosi značajne odluke, kao što su to radili i njegov otac i deda.\nOn je to učinio i novembra 2013. godine prije likvidacije nekoliko zvaničnika, ali i prije likvidacije bivšeg ministra odbrane u aprilu 2015. godine, piše Foks njus.


Ministar prosvete: Zahtev prosvetnih radnika sada nije opravdan - Zelena učionica\nMinistar prosvete: Zahtev prosvetnih radnika sada nije opravdan\nMinistar prosvete Mladen Šarčević ocenio je danas u Čačku da zahtevi prosvetnih radnika za povećanjem plata i rešavanjem viška zaposlenih “u ovom trenutku nisu baš tako opravdani”.\nMinistar je nakon sastanka sa rukovodstvom lokalne samouprave i čačanske Gimnazije kazao da su ekonomski pokazatelji takvi da se ozbiljnije povećanje zarada prosvetnih radnika može očekivati tokom 2018. godine.\n– Ako je povećanje plata, u uslovima MMF-a i nekih restrikcija države, za prosvetu veće od ostalih delatnosti, onda je to putokaz da će u svakom sledećem povećanju zarada prosveta imati više, jer je red da se primanja prosvetnih radnika izjednače sa ostalima – rekao je Šarčević novinarima.\nOn je dodao da su vrata Ministarstva prosvete “širom otvorena” za sve sindikate prosvetnih radnika i da “ne moraju da kucaju”.\nU svim čačanskim školama časovi se danas održavaju skraćeno, u trajanju od 30 minuta, jer su prosvetni radnici u jednodnevnom štrajku upozorenja zahtevajući povećanje plate za 12 odsto, rečeno je agenciji Beta u “Sindikatu obrazovanja Čačak” (SOČ), koji je član Unije sindikata prosvetnih radnika Srbije.\nMinistar prosvete dodao je da će ove godine učenici maturirati po starom modelu, ali da je u planu uvođenje međunarodne mature i državne mature koja će kako je naveo, omogućiti učenicima da ođednom konkurišu na neograničen broj fakulteta.\n– U 2018. godini uvodimo međunarodnu maturu u srpske škole i to je nešto što je najprestižnije u gimnazijskom obrazovanju. Što se tiče uvođenja državne mature mi pre toga moramo da znamo u kakvom su stanju školske ustanove. Promena načina maturiranja je proces i pre usvajanja novog modela uslediće pilot projekat – kazao je Šarčević.\nOn je rekao da je Ministarstvo prosvete uvažilo primedbe prosvetnih radnika iz Čačka za eksternu evaluaciju i da se slaže da je spoljnom nadzoru škola nedostajao predmetni nadzor časova.\nKonkurs za 200 saradnika\n– Predmetni nadzor će biti uveden. Mi ovih dana raspisujemo konkurs i uvodimo još 200 saradnika, najbojih praktičara iz srpskih škola, koji će učestvovati u školskim nadzorima – rekao je Šarčević.\nOdgovarajući na pitanje novinara da li vršnjačko nasilje u školama može biti zaustavljeno, Šarčević je rekao da će za rešavanje tog pitanja Ministarstvo raditi “na dva fronta”.\n– Jedan je preventiva, više sporta, kulture i nauke u školama, a drugi je veća odgovornost porodice. To znači da škola sa porodicom pravi određeni ugovor. Jeste obrazovanje besplatno, ali to ne znači da roditelji nemaju i obaveze, a ne samo prava – rekao je ministar.\nOn je dodao da postoji plan da saveti roditelja budu mnogo bitniji u saradnji sa školom, “da pomognu, a ne da budu samo kontrolori”.\nMinistar prosvete danas je u Čačku prisustvovao otvaranju Parka znanja u Regionalnom centru i održao sastanak sa direktorima osnovnih i srednjih škola Moravičkog okruga.\nŠuvakov: Apel na učitelje urodio plodom\nGSPRS Nezavisnost: Zahtevamo da se prosveta izuzme iz novog Zakona o zaposlenima u javnim službama\n2 komentara na "Ministar prosvete: Zahtev prosvetnih radnika sada nije opravdan\nveliki Vucko kaže:\n17 novembra, 2016 u 8:05 pm\nA koji ministar prosvete je rekao da su zahtevi prosvetara opravdani.Mora to prvo da kaze Vucko ili ti premijer\n17 novembra, 2016 u 9:22 pm


Zeleno svjetlo za Srbiju? | Evropa | DW | 14.06.2010\nMinistri spoljih poslova EU na današnjem (14.06.) sastanku u Luksemburgu pokušaće da postignu konsenzus povodom početka ratifikacje Sporazuma o stabilizaciji i pridruživanju sa Srbijom.\nPregovori o SSP-u počeli su 2005. godine\nEvropski šefovi diplomatija ovu odluku će donijeti poslije razgovora sa glavnim haškim tužiocem, Seržom Bramercom, koji će na sastanku u Lukemburgu predstaviti svoj najnoviji izvještaj o saradnji Srbije sa Tribunalom u Hagu. Delegacija Srbije, koja će danas prisustvovati sastanku u Luksemburgu nada se pozitivnim vijestima i otvaranju nove fazu evrointegracija Srbije.\nPregovore o Sporazumu o stabilizaciji i pridruživanju sa EU, Srbija je, još u okviru zajednice sa Crnom Gorom, započela u oktobru 2005. godine. Pregovori su sredinom maja 2006. godine bili stopirani zbog nedovoljne saradnje Srbije sa sudom u Hagu, da bi bili nastavljeni juna 2007. Početkom novembra iste godine SSP je prvo bio parafiran, a u aprilu sljedeće godine i potpisan.\nMeđutim, odmah po potpisivanju, na insistiranje prvenstveno Holandije, Sporazum je bio blokiran, uz dogovor da se sa njegovom ratifikacijom i primjenom otpočne tek kad Savjet ministra EU zaključi da Srbija ostvaruje punu saradnju sa Tribunalom u Hagu. Krajem prošle godine evropski šefovi diplomatija odlučili su da na osnovu pozitivnog izvještaja glavnog haškog tužioca, Serža Bramerca, odblokiraju Prelazni sporazum sa Srbijom, uz najavu da bi i SSP mogao biti odmrznut ukoliko junski izvještaj Bramerca pokaže da Srbija u punoj mjeri sarađuje sa Tribunalom u Hagu.\nSerž Bramerc - Vlasti u Beogradu očekuju da će dati pozitivnu ocjenu\nBeograd očekuje pozitivan izvještaj Bramerca\nPotpredsjednik Vlade Srbije, zadužen za evrointegracije, Božidar Đelić, koji će sa delegacijom Srbije takođe boraviti u Luksemburgu tokom zasjedanja Savjeta ministara, nada se pozitivnom izvještaju haškog tužioca kao i dobijanju “zelenog svjetla” za početak ratifikacije Sporazuma o stabilizaciji i pridruživanju Srbije sa EU.\nIstovremeno direktor Kancelarije za saradnju sa Haškim tribunalom Dušan Ignjatović, koji je imao uvid u novi izvještaj haškog tužioca, smatra da je taj dokumet sličan izvještaju iz decembra prošle godine i da može da predstavlja osnov da EU donese odluku za nastavak evrointegracija Srbije. U izvještaju se, prema Ignjatoviću, navodi da nema zahtjeva iz Tribunala na koje Srbija nije odgovorila.\nRano za odluku o mjestu kandidata za članstvo\nUkoliko Savjet ministra EU donese odluku o odmrzavanju SSP-a sa Srbijom, taj dokument će morati da prođe ratifikaciju u svih 27 zemalja članica, a to je proces koji može potrajati između jedne i dvije godine.\nIako se mogu pred ovaj ministarski sastanak u mogu čuti i najave da će evropski šefovi diplomatija razgovarati i o srpskoj aplikaciji za mjesto kandidata za članstvo u Uniji, pretpostavlja se da neće doći do konkretne odluke po tom pitanju već da će se razgovori nastaviti na jesen.


Predsednik Vlade Srbije Aleksandar Vučić izjavio je u peak uveče da je pred nadležnim institucijama da utvrde tačan broj Srba stradalih u Nezavisnoj Državi hrvatskoj (NDH), jer ni 70 godina nakon završetka Drugog svetskog rata to nije učinjeno, ali i zbog „povampirenja ustaške ideologije u savremenoj Hrvatskoj“.\n„Pred nadležnim institucijama Srbije i RS stoji neodložan zadatak utvrditi imenom i prezimenom tačan broj Srba tokom NDH s obzirom da skoro ni 70 godina od završetka Drugog svetskog rata nije utvrdjeno koliko je Srba ubijeno u ovoj nacističkoj tvorevini i zbog povampirenja ustaške ideologije u savremenoj Hrvatskoj koji se ogleda u reviziji činjenica koje je istorijska nauka već prihvatila“, rekao je Vučić .\nOn je kazao da smo danas svedoci kako se iz „ponora istorije“ vraćaju ideje iz NDH.\n„Mi ćemo mirno istrpeti sve to, ali nikada više nikome nećemo dozvoliti ni Jasenovac, ni Jadovno, ni Oluju, Srbi više neće u jame, Srbi neće više bespogovorno u smrt, bez imanja i ognjišta, Srbin više ne pristaje da bude kriv zato što je Srbin, što se krsti s tri prsta“, rekao je Vučić.\nOn je medjutim kazao da Srbija hoće mir i najbolje odnose s onima koji su „hteli da nas nema“.\n„Hoćemo da budemo svoj na svome, da živimo obične živote pod srpskom kapom i u srpskim opancima“, dodao je Vučić.\nOn je kazao i da „mi čiji su dedovi predodredjeni da umru ipak stojimo ovde, znamo da je naš život i naš uspeh, naš rast, naša pobeda, a njihova najveća kazna“.\nVučić je obraćanje završio rečima „Bog neka dušu oprosti nevinim žrtvama, neka živi Republika Srpska, živela Srbija“.


Prodaje se Kenedijevo pismo ljubavnici | Novosadski informativni portal 021\n08:49 > 09:11\nIntimna pisma, upućena Gunili fon Post, aristokratkinji koju je upoznao nekoliko nedelja pre venčanja sa Džeklin Buvije 1953. godine, otkrivaju da je Kenedi njihovo zajedničko provedeno vreme opisao kao "svetlu uspomenu mog života".\nKolekcija od osam stranica, koja uključuje jedno celo pismo i dve delimične poruke, potiče iz lične kolekcije Fon Postove, a očekuje se da će na aukciji dostići cenu od preko 30.000 američkih dolara.\nOna je preminula 2011. godine, a napisala je memoare 1997. godine o svojoj vezi sa bivšim predsednikom pod nazivom "Ljubav, Džek".\nNapisana između 1955. i 1956. godine, ljubavna pisma prethode izboru Kenedija za predsednika, koji je u to vreme službovao kao senator u Masačusetsu, a beleške su pisane na papiru sa logom Senata SAD.\nU njima se Kenedi osvrnuo na romantično putovanje para u Švedsku i odgovorio je na vest o udaji Fon Postove. Budući predsednik je naveo da je "nestrpljiv" da je vidi, nazvavši je u jednom pismu "divnom". U drugom pismu se potpisao jednostavno kao "Džek".\nFon Postova i Kenedi su se prvi put sreli u leto 1953. u Kanu, samo nekoliko nedelja pre venčanja Kenedija i Džeklin Buvije 12. septembra. Prema aukcijskoj kući "RR Auction", kasnije su "proveli vrlo blaženu i intimnu nedelju uživajući u vezi" u Švedskoj u avgustu 1955. godine.\nAukcijska kuća je, takođe, saopštila da su napori Kenedija da okonča svoj brak i da je dovede u Sjedinjene Države "osujetili njegov otac, njegove političke ambicije i osetljivost na pobačaj koji je Džeklin imala 1955. godine."\nU pismu iz februara 1956. godine, Kenedi je, osvrnuvši se na putovanje para u Švedsku, napisao: "Planirao sam da se vratim sledećeg leta da te vidim i, sada, šta će se dogoditi. U svakom slučaju obavesti me šta ćeš raditi."\n"Ako se ne udaš, dođi (u Ameriku). Prošlo leto sam se divno proveo s tobom. To je svetla uspomena mog života - divna si i nedostaješ mi", zaključio je Kenedi.\nPar se video samo još jednom i to 1958. godine na svečanosti u hotelu "Valdorf Astoria" u Njujorku, saopštila je aukcijska kuća. Oboje su toj svečanosti prisustvovali sa svojim partnerima, a Fon Postova je u to vreme bila trudna.\nJoš jedno ljubavno pismo na četiri stranice koje je Kenedi napisao drugoj ljubavnici, za koju se veruje da je Meri Mejer, takođe je bilo ponuđeno na aukciji 2016. godine. Pismo je datirano na oktobar 1963. godine, mesec dana pre njegovog ubistva i nikada nije poslato.


U BiH ostvaren značajan napredak - Klix.ba\nPredsjednik Vlade Republike Srpske Milorad Dodik i ministar vanjskih poslova Ruske Federacije Sergej Lavrov razgovarali su danas u Moskvi o političkoj situaciji u BiH i regionu, te konstatovali da je u BiH, u proteklom periodu, ostvaren značajan napredak.\nZaključeno je da je neophodno ubrzati proces potpunog prenošenja odgovornosti na domaće političke strukture, i u tom smislu, podržana je brza transformacija OHR-a u ured specijalnog predstavnika Evropske unije, saopćeno je iz Vlade RS-a.\nNa sastanku je razgovarano i o saradnji između privrednih subjekata iz RS-a i Ruske Federacije, prilikom čega je pozdravljena uspješna realizacija projekta privatizacije naftne industrije RS-a te izraženo uvjerenje da će međusobna saradnja biti proširena i na druge značajne projekte.\nTakođer, razgovarano je i o pitanju dugovanja između BiH i Ruske Federacije.\nDodik je istakao da je RS u potpunosti spremna da se ovo pitanje riješi u što kraćem roku da ne bi opterećivalo razvoj dobrih odnosa između Ruske Federacije i RS-a i BiH u cjelini.\nPredsjednik Vlade RS-a danas je u Moskvi razgovarao i s vladikom Kirilom Smoleskim, koji, do izbora novog, obavlja dužnost patrijarha moskovskog i sve Rusije.


Europarlamentarci: Sankcije dodiku i obustava pomoći rs-u - VeteranMagazin\nU zajedničkom saopćenju, europarlamentarci iz četiri političke grupe odlučno osuđuju postupke člana Predsjedništva BiH Milorada Dodika, pozivajući na promjenu “strategije pomirenja” EU prema njemu.\nNagrađivanje secesionističke politike šalje razorno pogrešan signal bosanskohercegovačkim političarima, građanima i cijeloj regiji, navodi se u saopćenju koje su danas objavili zastupnici iz političkih grupa EPP, S&D, Renew i Zeleni/EFA.\n“Mi, poslanici u Evropskom parlamentu, odlučno osuđujemo opasne i podjele koje su u toku od člana Predsjedništva Bosne i Hercegovine Milorada Dodika, a koje predstavljaju namjerni pokušaj podrivanja i suvereniteta i teritorijalnog integriteta Bosne i Hercegovine. kao svoj ustavni poredak i druge odredbe Dejtonskog mirovnog sporazuma”, navodi se u saopćenju.\nNadalje, pozivaju EU da osigura da se slobodni i pošteni izbori održe u oktobru 2022. i izražavaju punu i snažnu podršku Uredu visokog predstavnika (OHR) i cijelom njegovom mandatu u Bosni i Hercegovini kao nadležnom tijelu za nadgledanje provedbe civilnih aspekte Dejtonskog mirovnog sporazuma, odlučno ga braneći od javnih napada na njegov autoritet od Milorada Dodika, Srbije, Ruske Federacije i drugih aktera.


Holandija čvrsto za smanjenje prema migrantima - Radio Sto Plus\nHolandija čvrsto za smanjenje prema migrantima\nU situaciji kad je u Evropskoj uniji u prvi plan ponovo izbila žestoka rasprava oko nemoći da se zaustavi izbeglička kriza, holandski premijer Mark Rute je izjavio da će Holandija kao novi predsedavajući EU zauzeti „čvrst stav prema imigrantima čiji broj mora da se...\nU situaciji kad je u Evropskoj uniji u prvi plan ponovo izbila žestoka rasprava oko nemoći da se zaustavi izbeglička kriza, holandski premijer Mark Rute je izjavio da će Holandija kao novi predsedavajući EU zauzeti „čvrst stav prema imigrantima čiji broj mora da se smanji“.\nUprkos svim usvojenim merama vlada i institucija EU da se zaštite spoljne granice i samo izbeglicama iz ratova dozvoli nadzirani ulazak u Uniju, preko tursko-grčke granice i dalje u Evropu hrli nesmanjeni talas imigranata.\nTo je ozbiljno dovelo u pitanje i šengenski prostor bez granica, budući da su Danska, Švedska i Nemačka ponovo uspostavile proveru putnika i isprava na svojim međama, dok su neki uticajni političari, poput francuskog opozicionog prvaka Nikole Sarkozija, ocenili da je šengenski režim već prestao da funkcioniše i da se mora temeljito preustrojiti.\nEvropska komisija je zato naložila svom potpredsedniku Fransu Timermansu da hitno otputuje u Tursku i ustanovi zašto vlasti u Ankari ne sprečavaju izbeglice i migrante da masovno odlaze u EU, iako je turska vlada sklopila sporazum da će to učiniti i za uzvrat joj EU odobrila pomoć od tri milijarde evra.\nTimermans je izjavio da „EU ni izdaleka nije zadovoljna onim što Turska čini da zauzda navalu migranata“.\nHolandski premijer je naglasio da „broj imigranata mora drastično biti smanjen“.\nRute je na zvaničnom predstavljanju programa holandskog predsedavanja EU u Amsterdamu, u prisustvu predsednika Evropske komisije Žan-Kloda Junkera naglasio da situacijom s izbeglicama i migrantima „uopšte ne možemo biti zadovoljni“.\nJunker je oštro zamerio vladama u EU koje su ponovo uvele kontrolu na unutrašnjim šengenskim granicama i rekao da se „Šengen mora očuvati i vratiti mu ono što mu pripada“.\nRute je kritikovao Grčku i zemlje na istoku EU zbog toga što, po njegovom mišljenju, ne čine mnogo da se reši izbeglička kriza.\nNemački državni sekretar za unutrašnje poslove Ole Šreder je, međutim, u sredu u Briselu predočio da „države moraju delovati samostalno zato što nadzor spoljnih granica EU ne funkcioniše, posebno između Grčke i Turske, popis imigranata se ne vrši (na spoljnim međama), a preraspodela migranata (među članicama EU) uopšte ne napreduje“.\nŠreder je to rekao na konferenciji za štampu posle sastanka koji je evropski komesar za unutrašnje poslove Dimitris Avramopulos hitno sazvao s ministrima Nemačke, Švedske i Danske, čije su vlasti odlučile da zavedu kontrolu na unutrašnjim granicama da bi zaustavile stalni veliki priliv izbeglica koje više nisu u stanju da prihvate.


Šta se dešava u Slobodnoj zoni: Sinoć pevao Sergej, a danas anketa i smena dežurstva – Gerila\nGerila > Politika > Šta se dešava u Slobodnoj zoni: Sinoć pevao Sergej, a danas anketa i smena dežurstva\nobjavljeno na May. 06, 2019 u 6:56 pm\nU trećem danu protesta ispred zgrade Predsedništva Srbije, dežurstvo su od Nove stranke i Pokreta slobodnih građana preuzeli predstavnici Narodne stranke.\nPROČITAJTE JOŠ: NESPOSOBNA VLAST: SRBIJA VEĆ ZAOSTAJE SA PLANIRANIM BDP-OM\nŠator, dežurstva predstavnika Saveza za Srbiju, muzika i štand na kome se dočekuju građani – tako izgleda atmosfera u kojoj protiče treći dan “Slobodne zone” u Pionirskom parku, u neposrednoj blizini Predsedništva Srbije. Kako su i najavili, opozicioni političari okupljeni oko Saveza za Srbiju i predstavnici stranaka koje su potpisnice Sporazuma sa narodom, smenjuju se iz dana u dan u dežurstvima, a u okviru “Slobodne zone”, građanima je danas ponuđeno da odgovore na anketu “Slobodne zone”: šta je prema njihovom mišljenju najveći problem u Srbiji?\nLider Narodne stranke, Vuk Jeremić kaže da do ispunjenja zahteva neće stati.\n“Forme protesta, mesta na kojima se održavaju protesti, oni mogu da variraju – i od mesta do mesta i od dana do dana, od okolnosti koje mogu da variraju danas, sutra, prekosutra… Samo je važno da protest bude konstantan i samo je važno da znaju da neće biti izbora na kojima će biti učešće opozicije, ukoliko ne promene izborne uslove. Taj pritisak, unutrašnji pre svega, ali to ide i ruku pod ruku i sa diplomatskim angažovanjem – te dve stvari zajedno, samo te dve stvari zajedno, mogu dovesti do promena. Za sada režim ne pokazuje znake, ali drugog puta nema. I na kraju krajeva ili će morati da održe izbore bez opozicije ili će se stvari promeniti. Mi smo tu dok se stvari ne budu promenile”, rekao je lider Narodne stranke Vuk Jeremić.\nPROČITAJTE JOŠ: VUČIĆ CRTA METU JEREMIĆU\nUz političare u Slobodnoj zoni, najavljeno je da će biti angažovani i stručnjaci iz različitih oblasti koji će sa građanima u buduće razgovarati o problemima i, kako ovde kažu, spornim odlukama gradske i republičke vlasti. Osim u Beogradu, “Slobodna zona” kao odgovor opozicije na ćutanje vlasti o njihovim zahtevima – mogla bi da bude organizovana i u drugim gradovima u Srbiji.\nIako je ovo nova faza opozicionog delovanja, iz Saveza za Srbiju poručuju da sa protestima neće stati.\nInače, u noći između drugog i trećeg dana dežurstava u takozvanoj “Slobodnoj zoni” u Pionirskom parku, najaktivniji je bio predsednik Pokreta slobodnih građana Sergej Trifunović.\nOn je na društvenim mrežama, između ostalog, objavio i kako peva nekoliko pesama.\nU tvitu u kom kaže da peva serenadu za predsednika otpevao je pesmu “Kukavica” Svetlane Cece Ražnatović, a objavio je i kako peva “Vidovdan” Gordane Lazarević.\nPROČITAJTE JOŠ: JOŠ JEDNA VUČIĆEVA LAŽ: IAKO JE 6.MAJ, NEMA NIŠTA OD MERA PROTIV PRIŠTINE\nTagovi1 od 5 milionaanketabeogradgrađanski protesti u srbijipionirski parkprotestisergej trifunovićslobodna zonavuk jeremić\nNESPOSOBNA VLAST: Srbija već zaostaje za planiranim BDP-om


ŠTO SU NEMAČKA, BALTIK I POLJSKA TRAŽILI, TO SU I DOBILI: Ruske nuklearne rakete stigle u Kalinjingrad | WebTribune\nHome U FOKUSU ŠTA SU NEMAČKA, BALTIK I POLJSKA TRAŽILI, TO SU I DOBILI: Ruske nuklearne rakete stigle u Kalinjingrad\nŠTA SU NEMAČKA, BALTIK I POLJSKA TRAŽILI, TO SU I DOBILI: Ruske nuklearne rakete stigle u Kalinjingrad\nPosted date: новембар 22, 2016 In: U FOKUSU\nDopremanje raketnih sistema „Iskander-M“ i sistema S-400 u Kalinjingradsku oblast nije ništa drugo nego odgovor Rusije na razmeštanje američkog sistema PRO u Evropi. Moskva je više puta upozoravala NATO da će dati adekvatan odgovor na takve poteze Alijanse.\nI ruski predsednik Vladimir Putin je je poručio da će u slučaju pretnje „Rusija usmeriti rakete prema zemljama iz kojih dolazi opasnost“.\nRuski eksperti, međutim, ističu da prebacivanje raketnih sistema u Kalinjingradsku oblast nije pretnja Evropskoj uniji, već upozorenje NATO-u, koji raspoređuje sisteme PRO u Evropi, aktivira sovjetske baze u baltičkim zemljama, Rumuniji i Poljskoj, pojačava svoje aktivnosti i gomila svoje trupe na granicama sa Rusijom. U Vašingtonu su, međutim, sada zabrinuti zbog poteza Rusije i raspoređivanja raketnih sistema u Kalinjingradskoj oblasti, a u Stejt departmentu ocenjuju da to destabilizuje evropsku bezbednost.\n„Mi razumemo da Rusija ima pravo da razmešta nuklearne snage na svojoj teritoriji, međutim, razmeštanje u Kalinjingradu destabilizuje evropsku bezbednost“, izjavio je portparol Stejt departmenta Džon Kirbi.\nRuski eksperti, međutim, ističu da SAD na taj način pokušavaju da sakriju ko stvarno stoji iza rasta napetosti u Istočnoj Evropi.\n„Čak i Vašington priznaje da Rusija ima pravo da razmešta S-400 i ’Iskandere‘ na sopstvenoj teritoriji. A ono što SAD nikad neće priznati je činjenica da Rusija to radi ne zbog antiruskih sankcija, kao što tvrdi Vašington, već zbog rastuće vojne pretnje na njenim granicama. Šta je izvor te pretnje? Razmeštanje vojnih jedinica SAD, Nemačke i Kanade u baltičkim zemljama i Poljskoj, česte vojne vežbe u Istočnoj Evropi i pre svega instaliranje sistema PRO, koji je uperen protiv ruskih nuklearnih kapaciteta. Ono čime se bavi Rusija zove se samoodbrana, ali zahvaljujući režimskim medijima u tim zemljama Rusija se prikazuje kao agresor, koji navodno planira da napadne Poljsku i baltičke zemlje. Sve to liči na hladnoratovsku propagandu i koristi se kako bi se opravdalo povećanje vojnog prisustva SAD u Istočnoj Evropi, kao i povećanje vojnih troškova“, kaže za Sputnjik vojni analitičar i glavni urednik analitičkog centra „Kasad“ Boris Rožin.\nTrebalo bi podsetiti da su napetosti između Rusije i SAD počele naglo da rastu otvaranjem NATO baze u Rumuniji, koja je deo američkog „raketnog štita“. SAD taj raketni štit nazivaju odbrambenim, dok sa ruske tačke gledišta on predstavlja opasnost po bezbednost Rusije. Putin je svojevremeno objasnio da „američki štit nije odbrana, već nuklearni potencijal Vašingtona u Evropi“.\nEksperti ističu da američki raketni štit nema odbrambenu funkciju, jer Evropi ne preti opasnost, već je usmeren direktno protiv Rusije i radi podsticanja sukoba između Evrope i Rusije.\nTakođe, niko više ne veruje ni u američka pravdanja da je „raketni štit“ postavljen zbog neutralisanja potencijalnog raketnog udara od strane Irana ili Severne Koreje.\n„Interesantno je kako će SAD dalje objašnjavati neophodnost razmeštanja sistema PRO, jer nakon normalizacije odnosa sa Teheranom niko više ne veruje u priče o ’iranskoj pretnji‘. Severna Koreja nema rakete velikog dometa, koje bi mogle da pogode Evropu, stoga, i ta teorija nema smisla. Moguće da će SAD priznati da je Iran bio samo izgovor, a primarni cilj PRO je odvraćanje Rusije, ili će doći do preispitivanja sporazuma sa Iranom, koje je najavio Tramp u predizbornoj kampanji, i tada će ’zvanična verzija‘ o ’iranskoj pretnji‘ i dalje biti na snazi, iako je svima jasno da Iran nema nameru da napada Evropu i, što je najvažnije, nema takve rakete“, ističe Rožin.\nTakođe, trebalo bi podsetiti na još jedno lažno obećanje SAD — Obama je svojevremeno govorio o tome da će odustati od stvaranja evropske PRO, ukoliko se reši iranski nuklearni program. To pitanje je rešeno, ali su SAD uprkos tome nastavile sa izgradnjom američkog „raketnog štita“ u Evropi.\nEksperti takođe ističu da raspoređivanje „Iskandera“ u Kalinjingradskoj oblasti bitno menja vojno-političku situaciju u regionu, stvarajući tako taktičku nadmoć Oružanih snaga Rusije. Upravo zbog toga članice NATO-a, na čelu sa SAD, histerišu i paniče zbog mera koje preduzima Rusija.\nDonekle je to i opravdano, jer „Iskanderi“ se smatraju „ubicama“ američke protivraketne odbrane u Istočnoj Evropi. Ono što još plaši NATO je mobilnost, preciznost, efektivnost i moć tog udarnog sistema — raketama „Iskandera“ potrebno je samo 2 minuta i 22 sekunde da dolete od Kalinjingrada do Varšave. Za to vreme, šaljivo kažu eksperti, NATO vojnik ne može ni cigaretu da ispuši. Međutim, Moskva, a o tome su i ruski zvaničnici u više navrata govorili, nikome ne preti i nema nameru nikoga da napada. Ona će, u slučaju potrebe, samo da se brani.\nJutarnji list: Amerika napravila rat u Siriji ali ne prima izbeglice\nHOROSKOP ZA 6. NOVEMBAR: Duhovita osoba ušetaće u život slobodnih Riba\nJAKA OLUJA TUTNJI SRBIJOM: Vetar čupao drveće i nosio krovove\nOvo je ruski specijalac koji se žrtvovao u Siriji kada su ga opkolili džihadisti\nFrancuska probija kordon, sankcije Rusiji padaju do leta\nOva moćna biljka će vam pomoći da prestanete da pušite!\nDomaći sirup za izbacivanje šlajma iz pluća


SAOPŠTENJE ZA JAVNOST – PAK naplaćuje 101 milion poreskog duga – www.atk-ks.org\nSAOPŠTENJE ZA JAVNOST – PAK naplaćuje 101 milion poreskog duga\nDanas su, putem konferencije za štampu, generalni direktor PAK-a Ilir Murtezaj i zamenik generalnog direktora za operacije Nijazi Aslani predstavili rezultate aktivnosti sprovedenih na rešavanju poreskih dugovanja, kao i druge aktivnosti naplate duga, uključujući preduzete mere za oduzimanje imovine dužnicima.\nDirektor Murtezaj rekao je novinarima da „Pored mnogih ciljeva, Poreska administracija Kosova ima prioritet u bavljenju nasleđenim dugovima, gde je početkom ove godine na osnovu dinamičkog plana, posle upozorenja poreskim obveznicima, o njihovim obavezama prema PAK, da su preduzete intenzivne aktivnosti naplate i tretmana duga u skladu sa poreskim zakonodavstvom. Kao rezultat ovih aktivnosti PAK-a, prvi put od svog osnivanja, postoji trend pada dugovanja, koji se odražava na povećanje prihoda ”.\nDo sada je od tretiranog duga prikupljeno 101 milion evra, što je u odnosu na prošlu godinu naplate duga za 30 miliona evra ili 42% više. PAK će nastaviti sa prikupljanjem novih i drugih neplaćenih dugova, sa posebnim naglaskom na prinudnu naplatu novčanih kazni i oduzimanje imovine poreskim obveznicima koji imaju neizmirene dugove. Ovim putem PAK takođe ispunjava preporuku misije Međunarodnog monetarnog fonda, rekao je između ostalog g. Murtezaj.\nDok je zamenik generalnog direktora, Direktor operacija Nijazi Aslani objavio podatke u vezi sa gore pomenutim dostignućima. On je rekao da je za period januar-novembar 2019. godine pokrenutih slučajeva zaplene više od 250, dok slučajeva sa konkretnim radnjama za oduzimanje je 136, što u odnosu na 2018. godinu ima značajno povećanje. Kao rezultat ovih aktivnosti, 73,5 miliona evra se tretira sporazumima o otplati duga na rate, što je u poređenju sa istim periodom prošle godine veće za 40 miliona evra ili 119,2%.\nPored toga, tokom ove konferencije g. Aslani je obavestio medije da danas postoje tri tekuće akcije za oduzimanje imovine, na tri odvojene lokacije, gde je vrednost njihovog duga 150 hiljada evra.\nMediji su takođe obavešteni da PAK radi na sprovođenju srednjoročnog akcionog plana (SAP) 2019-2021 za modernizaciju poreske administracije, posebno na konsolidaciji prinudne naplate.\nSvrha reforme prinudne naplate uzeta je u obzir nivo duga koji su stvorili poreski obveznici, čime je izrađen projekat „Konsolidacija naplate duga“, kroz koji će PAK obezbediti nove procedure i pristup za poboljšanje proces upravljanja dugom u ranoj fazi i smanjivanje nagomilavanja velikog duga.\nNa kraju konferencije je istaknuto da je fokus PAK-a i dalje povećanje nivoa dobrovoljnog ispunjavanja obaveza od strana poreskih obveznika, prema Poreskom zakonu Kosova, kao i postupanje sa poreskim dugovanjima!\nShukrije Shabani 11 Decembar, 2019 SAOPŠTENJE ZA ŠTAMPU


JEDINSTVENA ODLUKA U ISTORIJI SRPSKE POLITIKE - Glas Podrinja\nŠABAC - JEDINI U SRBIJI OMOGUĆIO GRAĐANIMA DA GLASAJU KAKO ĆE BITI POTROŠEN NOVAC OD POREZA\nGrad Šabac omogućio je građanima seoskih i prigradskih mesnih zajednica da glasaju kako će biti potrošen novac iz budžeta mesnih zajednica. Ono što građani izaberu u decembru biće u njihovim mesnim zajednicama realizovano na proleće. Trećeg decembra čućemo šta je to u 24 mesne zajednice najvažnija stvar i na šta oni žele da potroše 35 miliona dinara\nProtekle sedmice, u Medija centru u Beogradu, održana je konferencija za novinare na kojoj je prikazana TV-reportaža o odluci Grada Šapca da se prikupljena sredstva od poreza na imovinu vrate na račune mesnih zajednica. Na konferenciji koja je deo projekta “Više od grada: prva varoš Srbije”, koju je realizovao Medija centar uz finansijsku podršku grada Šapca, govorili su gradonačelnik Šapca Nebojša Zelenović, pomoćnik gradonačelnika za uključivanje građana Jelena Topalović Petrović i član Gradskog veća Igor Marsenić.\nSkupština grada Šapca donela je 2015. godine odluku da sav novac koji se prikupi od poreza na imovinu u seoskim i prigradskim mesnim zajednicama vrati u selo, na račune mesnih zajednica. Od tada su se utrostručili prihodi od poreza na imovinu u budžetu grada. Odluka je podrazumevala da saveti mesnih zajednica kao legitimni predstavnici građana, imaju mogućnost da investiraju novac onako kako sami procene da treba.\nOve godine, Šabac je otišao korak dalje, te je novom odlukom Skupštine omogućeno svim građanima seoskih i prigradskih mesnih zajednica, ne samo članovima saveta mesnih zajednica, da se glasanjem izjasne na koji način će biti potrošen novac.\nPravo da glasaju imaju svi građani, bez obzira na to da li su platili porez ili ne. Jedini uslov bio je da se upišu u listu učesnika neposrednog izjašnjavanja kako bi mogli da dobiju poziv za glasanje na kućnu adresu.\nSvaki stanovnik, dobio je obaveštenje koliko tačno na računu mesne zajednice ima novca i uputstvo na koji način može da predloži projekat za koji smatra da će doprineti kvalitetu života u njegovom mestu. Svako ko je platio porez i skupio pet odsto podrške među meštanima za svoj predlog, može kandidovati projekat.\nGlasanje će biti početkom decembra, a ono što građani izaberu biće u njihovim mesnim zajednicama realizovano na proleće. Gradonačelnik Šapca Nebojša Zelenović s nestrpljenjem čeka dan neposrednog izjašnjavanja, jer kako navodi istinski veruje da kada ljudi slobodno odlučuju, donose prave odluke.\n-Jako je važno da građanima omogućimo da slobodno odlučuju o novcu koji su sami platili. Ono što mene interesuje, to je da čujem šta su stvarne potrebe ljudi. Šta je to za nekoga najvažnije u naselju u kojem živi. Trećeg decembra ćemo čuti šta je to u 24 mesne zajednice najvažnija stvar i na šta oni žele da potroše 35 miliona dinara. Mislim da nikada u istoriji nisu odlučivali o većem novcu u vezi sa projektima koji su najznačajniji. Ja kao neko ko upravlja gradom i izvršilac sam budžeta, garantujem da će ono što građani budu glasali biti urađeno – istakao je gradonačelnik Nebojša Zelenović.\nNa adresu Gradske uprave Šapca, stigli su brojni predlozi građana i saveta mesnih zajednica, a ostalo je više od mesec dana da se meštani upoznaju sa predlozima i odluče u šta žele da njihov novac bude investiran. Rekonstrukcija doma kulture, izgradnja seoskih puteva, uređenje groblja i obnova crkve su samo neki od predloga za bolji život u šabačkim selima.\n-U Gradskoj upravi izvršene su odgovarajuće provere a svi predlozi su u skladu sa Zakonom i strateški planskim dokumentima grada. Ima jako interesantnih predloga. Meni su svakako najzanimljiviji oni koji se odnose na iskopavanje zajedničkog bunara, pošto ima naših sela u kojima nema vode za navodnjavanje njihovih njiva. U velikom broju mesnih zajednica predlozi projekata odnose se na šljunčenje i asfaltiranje puteva, ali ima i potreba da se pomogne lokalnim školama, kulturno-umeničkim društvima, fudbalskim klubovima i slično – navela je Jelena Topalović Petrović.


Sajam automobila Beograd 2016 - Otkup automobila\nOtkup automobila » Sajam automobila Beograd 2016\nAko se u tom trenutku pitate šta raditi sa starim automobilom, koji već posedujete, naša agencija ima odgovor na to pitanje.\nČitav niz godina bavimo se svim poslovima u vezi sa otkupom automobila, pri čemu se zaista trudimo da svim korisnicima naših usluga obezbedimo najbolje uslove otkupa.\nTokom trajanja sajma automobila možemo da vam obezbedimo i posebne cene i uslove otkupa, tako da je u vašem interesu da nam se javite što pre, da vidimo šta imate za nas.\nPrilikom organizovanja otkupa automobila trudimo se da maksimalno ispratimo ceo proces poslovanja, pa osim samog otkupa, mi možemo da vam obezbedimo još mnogo toga: besplatnu procenu vrednosti vašeg automobila, pripremu ugovora o otkupu i sređivanje prateće dokumentacije koja je neophodna da se proces otkupa obavi bez ikakvih zastoja, a možemo organizovati i transport vašeg automobila ukoliko ta usluga bude potrebna.\nNaša agencija vrši otkup kako polovnih, tako i novih automobila, dotrajalih, čak i onih koji trenutno nisu u voznom stanju.\nMi možemo da vas rešimo svih muka u vezi sa vašim automobilima, a jedna smo od najpoznatijih agencija na ovim prostorima koja provereno daje najpovoljnije uslove otkupa, a plaćanje vrši odmah po realizaciji dogovorenog posla.\nNa sajmu automobila svako od vas će sigurno naći svog favorita, toliko je divnih automobila od kojih će vam sigurno zastati dah. Dok vi razmišljate o tome koji ćete novi automobil kupiti, dozvolite nama da razmišljamo umesto vas šta će biti sa automobilom koji već posedujete.\nNajbolje ponude na jednom mestu, kompletna usluga otkupa, uz sve prateće poslove, a ono što je najvažnije, sve to možete dobiti vrlo povoljno, tokom trajanja sajma još povoljnije.\nNaša agencija koja se mnogo godina već bavi otkupom svih vrsta automobila stoji vam na raspolaganju za sva dodatna pitanja i informacije koje vam budu potrebne, a verujemo da sami možete da procenite dobre saradnike, da možete da uvidite da sa nama na vašoj strani provereno imate dobitnu kombinaciju – možete na sajmu automobila kupiti novog ljubimca četvorotočkaša, a ujedno srediti i otkup starog, kako biste napravili mesta za nove uspomene.


VojvodinaCafe - Katolički vernici slave Badnji dan i Badnje veče\nVest objavljena: 24.12.2012 11:58\nRimokatolička crkva i sve hrišćanske crkve koje vreme računaju po Gregorijanskom kalendaru proslavljaju Badnje veče, uoči Božića, praznika rođenja Isusa Hrista. Beogradski nadbiskup Stanislav Hočevar čestitao je danas Božić vernicima koji taj praznik slave 25. decembra, po Gregorijanskom, ali i onima koji dan Hristovog rođenja slave po Julijanskom kalendaru.\n"Želim svima koji 25. decembra slave Božić, bilo da su katolici, anglikanci ili predstavnici crkava reformacije, blagoslov, sreću i uspeh", rekao je Hočevar u izjavi Tanjugu.\nOn je i vernicima koji Božić slave po Julijanskom kalendaru čestitao praznik tradicionalnim pozdravom "Mir Božji - Hristos se rodi!".\nHočevar je pojasnio da je sadržaj Božića za sve hrišćane jednak, odnosno da se slavi rođenje božijeg sina Isusa Hrista i ocenio da "svi vide potrebu da se u ljudima rodi novi čovek, jer bez toga nema novih vremena".\n"Postoje spoljne razlike u slavlju istočnih i zapadnih crkava zbog različitih obreda, ali sadržaj je uvek isti. Katolici u Srbiji Božić slave kao i katolici u čitavom svetu", ulazao je Hočevar.\nOn je poručio da je najvažnije da se oseća da je Božić praznik porodice.\n"Zato preporučujem da se svaka porodica okupi na Badnje veče na postavljanju jaslice, razgovoru i dolasku na ponoćnu misu - polnoćku, a na sam Božić da što jače u atmosferi porodice zajedno slave i zajedno imaju trpezu ljubavi", obijasnio je Hočevar.\nOn je istakao da se na sam dan Božića "živi u svojoj sopstvenoj porodici", a da se tek narednih dana posećuju prijatelji.\nHočevar je naveo da je ove godine proslava Božića u znaku priprema za jubilarnu 2013. godinu - proslavu 1.700 Milanskog edikta, odnosno da se slavi u znaku treće božanske ličnosti, Duha Svetoga.\n"Bez božjeg duha ne možemo da budemo stvarno novi ljudi i moja poruka je da u ovim božićnim danima dozvolimo da nas on nadahnjuje svojom porukom i da u tom duhu živimo u novoj godini", rekao je Hočevar i dodao da u Svetom pismu stoji da je sloboda samo tamo gde je Duh Gospodnji.Hočevar je napomenuo da je godina koja je na izmaku za sve bila godina mnogih promena i kao primer naveo da su u Srbiji izabrani novi predsednik i vlada, a da se zbog kriznih pitanja mnogo toga događalo i u čitavom svetu.\n"Svesni smo da je čitavo čovečanstvo pred izvanredno velikim izazovima, jer je globalizacija velika, a kada je proces globalizacije velik tada se obično nađe mnogo koleteralnih konflikata. To osećamo svuda", rekao je Hočevar.\nOn je dodao da će svima biti potrebno mnogo više snage, iskrenosti i autentičnosti da bi se sve te krize prevazišle, kako bi se ušlo u novi period.\nHočevar je istakao da očekuje da naredna godina bude godina integralnog razmišljanja i pozvao sve da da se više nego pre susreću i razgovaraju.\n"Meni bi bilo jako drago da svaka grupa ili svaka crkva, te država jubileje ne slave same za sebe već što više zajedno", rekao je Hočevar i poželeo da 2013. bude godina velike svestrane solidarnost i godina dijaloga u čitavom društvu.\nBeogradski nadbiskup Stanislav Hočevar služiće večeras od 22 sata svečanu misu - Polnoćku u katedrali Uznesenja blažene Device Marije u Beogradu. Pre svečane mise biće organizovan svečani Božićni koncert.


Počela gradnja zgrade Hitne pomoći - Novi Sad\nPočela gradnja zgrade Hitne pomoći\n10:03:00 02.03.2017, Komentara: 0\nNovi Sad - Izgradnja zgrade Zavoda za hitnu medicinsku pomoć počela je na Telepu ograđivanjem prostora i pripremom terena.U budžetu Novog Sada za tu investiciju, uz sufinansiranje iz budžeta Vojvodine, obezbeđeno je 535 miliona dinara.\nDeo parcele na kojoj će zgrada Hitne pomoći biti izgrađena\nZgrada Hitne pomoći biće sagrađena na uglu Bulevara patrijarha Pavla, Jastrebačke i Ulice Ilariona Ruvarca, na parceli većoj od 3.000 kvadrata. Imaće tri sprata, ukupne površine 2.700 kvadrata i veliku garažu od 2.300 kvadrata.\nU sklopu zgrade predviđeno je da u prizemlju objekta budu ogranak Apotekarske ustanove "Novi Sad" i nadstrešnica za zaustavljanje interventnih vozila. U zgradi će javni sadržaji – ambulante i ogranak apoteke biti u prizemlju, kao i ulazni hol u zgradu Hitne pomoći, dok su drugi sadržaji planirani na višim etažama.\nTako bi na prvom spratu trebalo da bude Edukativni centar za obuku zaposlenih u slučaju masovnih nesreća i elementanrih nepogoda, kao i deo za smeštaj potencijalno ugroženih u slučaju takvih nesreća. Trijažno-distributivni centar i kancelarijski prostor biće na drugom spratu, a na trećoj etaži prostor za upravu i administraciju. Parkiranje sanitetskih vozila, kao i njihovo tehničko i higijensko održavanje, odvijaće se u poluukopanoj garaži na dva nivoa spratnosti, odnosno u suterenu i prizemlju.


Ronaldo i definitivno srušio Peleov rekord po broju golova\nTanjug 15. marta 2021. 10:36\nTORINO – Petostruki najbolji fudbaler sveta Kristijano Ronaldo postigao je het-trik minulog vikenda u pobedi Juventusa protiv Kaljarija (3:1) i definitivno oborio rekord čuvenog Brazilca Pelea po broju golova u zvaničnim utakmicama.\n„Poslednjih nedelja preplavljeni smo statistikama o mom rušenju Peleovog rekorda od 757 zvaničnih golova. Iako sam zahvalan zbog priznanja, vreme je da objasnim zašto nisam prihvatao taj rekord. Moje ogromno poštovanje prema gospodinu Peleu, kao i poštovanje prema fudbalu iz sredine 20. veka navelo me da uračunam brojku od 767 njegovih pogodaka, a kao zvanične golove računao sam i devet golova za saveznu državu Sao Paolo i jedan za ekipu brazilske vojske. Svet i fudbal su se promenili, ali to ne znači da možemo brisati istoriju kako nama odgovara“, napisao je Ronaldo na društvenim mrežama.


Protest u Sarajevu - Milica Jovanović - Peščanik\nDrugog dana protesta ispred zgrade parlamenta BiH u Sarajevu nekoliko stotina ljudi pridružilo se roditeljima koji su u sredu više sati držali poslanike u simboličnoj blokadi dok se ne dogovore oko jedinstvenog matičnog broja građana.\nOvoga puta država je pokazala više spremnosti pa je pred roditelje sa bebama izvela odrede specijalnih jedinica policije.\nKako prenose sarajevski mediji, protest je započet u znak solidarnosti sa roditeljima tromesečne Belmine Ibrišević iz Tuzle, čijem je putovanju na hitno lečenje u inostranstvo jedina prepreka nedostatak jedinstvenog matičnog broja. Identifikacioni brojevi se u Bosni i Hercegovini ne izdaju deci rođenoj od februara ove godine jer poslanici dva entiteta nisu u stanju da postignu dogovor oko novog zakona.\nBez matičnog broja tek rođena deca pravno ne postoje, ne mogu ostvariti pravo na zdravstvenu zaštitu a njihovim majkama uskraćena su prava porodilja. Kako se navodi, problem je nastao zbog neusklađenosti državnog zakona sa zakonom o lokalnoj samoupravi Republike Srpske.\nPod pritiskom javnosti u sredu je doneta privremena mera koja će važiti narednih 180 dana, ali građani nisu odstupili zahtevajući da poslanici konačno usvoje trajno zakonsko rešenje. Tokom popodneva u četvrtak, učesnici protesta su preko društvenih mreža objavili da su blokirali sve ulaze u Parlament i pozvali građane na solidarnost bez obzira na entitetsku i etničku pripadnost.\nTrenutno je jedina značajna podrška – virtuelna, a stiže i iz susednih zemalja u regionu, sve do predloga poslanika srbijanskog LDP Bojana Đurića da se Belminini roditelji upišu u državljane Srbije.\nSa druge strane, za poslanike iz Republike Srpske protesti su izraz “antisrpskog” raspoloženja u Sarajevu. Poslanica Srpske demokratske stranke Aleksandra Pandurević izjavila je da je protest “maslo bošnjačkih partija i linč nas iz RS”. Po naredbi Milorada Dodika, specijalne jedinice policije RS upućene su u istočno Sarajevo kako bi pomogle pri “eventualnoj evakuaciji” predstavnika RS iz zajedničkih institucija u Sarajevu.\nSednica Parlamenta BiH prekinuta je iz bezbednosnih razloga.\nPrema poslednjim vestima, beba Belmina je dobila privremeni matični broj. Građani zasad ne odustaju od ostalih beba.


Neophodan je Zakon o sistemu plata | Biznis i Finansije\n/ Politika i društvo / Neophodan je Zakon o sistemu plata\nNeophodan je Zakon o sistemu plata\nZakon o sistemu plata trebalo bi da bude usvojen do kraja januara, a njime bi trebalo da budu uređene plate oko 500.000 zaposlenih u javnom sektoru. Nacrtom zakona dati su osnovni principi po kojima treba da se uredi sistem plata za javnu upravu, na osnovu kojih će kasnije biti doneti drugi sektorski zakoni.\nRedakcija BIF on 15/01/2016 - 10:45 in Politika i društvo, Slajder, Vesti\nJavna preduzeća i funkcioneri nisu obuhvaćeni ovim zakonom, što je boljka za veliki deo javnosti: „Ne bi trebalo da se ovim zakonom o sistemu plata uređuju i plate javnih preduzeća, to nije praksa nigde u svetu. I javna preduzeća i preduzeća u većinski državnom vlasništvu najčešće funkcionišu na tržištu, oni imaju određene interese i potrebe koje su drugačije od državne uprave koja nema konkurenciju.\nIpak, ne može se zaboraviti da se čitava država sada nalazi u stanju fiskalne konsolidacije i nije fer da samo jedan deo javnog sektora bude zahvaćen ovom reformom, da se njihove plate smanjuju, a da plate ovih drugih koji takođe dobijaju sredstva iz džepa poreskih obveznika reformom ne budu obuhvaćene”, objašnjava Milena Lazarević, viša programska menadžerka u Centru za evropske politike i ekspertkinja za reformu javne uprave.\nOna ukazuje da država ovde mora zauzeti proaktivniji i obazriviji stav: „Moguće je da se posebnim zakonom predvide isti ili slični principi za uređivanje plata u javnim preduzećima i da nadležni državni organi, a pre svega Ministarstvo privrede, postanu mnogo stroži u odobravanju godišnjih programa rada i finansijskih planova.”\nCentar za evropske politike javna-preduzeća plate srbija zakon


Tužna slika grobalja na centralnom Kosmetu\nJun 06, 2020 15:39\nNa najvećem pravoslavnom groblju na Kosovu i Metohiji u Prištini, za letnje zadušnice malo je Srba obišlo grobove svojih preminulih srodnika. Organizovanog prevoza za raseljene nije bilo, a oni koji su došli ne sećaju se kada je na groblju za zadušnice bilo manje ljudi.\n“Bogu hvala nismo jedini ovde, malo je ljudi ali nismo sami,” rekao je Ilija Trajković iz Prištine i dodaje da pretpostvalja da je ovako mali broj ljudi okupljen zbog još uvek nestabilne epidemiološke situacije.\nMiodrag Simić iz Ugljara ističe da stanje još nije stabilno za putovanje.\n“Ljudi nisu sigurni još da li mogu da dođu na Kosovo i Metohiju a da ne budu u izolaciji, nisu sigurni ni ima li siguran prevoz do Prištine, a nemaju ovde više kuće, stanove, dom gde bi ostali,” rekao je Simić.\nGroblje u Prištini nikad nije bilo u lošijem stanju, tužna slika grobova prekrivenih korovom.\n“Kako kaže narod u Prištini postoje tri stope Hristove, a to je crkva Svetog Nikole, hram Hrista Spasa i groblje. Tužno je gledati korovo koji je prekrio groblje, nadam se da će Opština nešto uraditi po pitanju čišćenja groblja, rekao je za RTV Gračanica sveštenik Saša Mitrović.\nPrištinski paroh nada se da će se pravoslavni vernici dolaziti, obilaziti i uređivati grobove svojih upokojenih predaka.\nSlika groblja u Kosovu Polju još tužnija nego prethodnih godina. Na ulazu kod glavne kapije divlja deponija, od visokog rastinja raščišćene su samo glavne staze a do grobova se ne može doći od trnja i šiblja.\nAkcija dobrovoljnog davanja krvi uprkos koroni 13\nMiletić: Priština namerno izaziva političku krizu i opstruiše dijalog čekajući ishod izbora u Americi 16\nDemokratska partija ne odustaje od zakona koji "obavezuje građane Kosova da štite vrednosti OVK" 22\nNovaković: Pet novoobolelih i jedan preminuli 28\nPriština: Još devet laboratorija dobilo dozvolu za testiranje na kovid -19 29


Juščenko navodno predao ukrajinsko ostrvo Rumuniji - Dnevni list Danas\nPočetna » Društvo » Juščenko navodno predao ukrajinsko ostrvo Rumuniji\nJuščenko navodno predao ukrajinsko ostrvo Rumuniji\nRukovodstvo partije ukrajinske premijerke Julije Timošenko optužilo je šefa države Viktora Juščenka da je sa Rumunijom prilikom posete predsednika Trajana Baseskua Kijevu potpisao tajni sporazum, prema kojem je „bez velike borbe“ predao Zmijsko ostrvo.\n0Piše: DanasOnline 11. septembra 2008. 21.18\nRumunski dnevnik Adeverul navodi da je Juščenko, zauzvrat, dobio uveravanja da će Rumunija pomoći Kijevu pri članstvu u NATO u decembru ove godine.\nU Hagu je nastavljen spor između Ukrajine i Rumunije u vezi sa određivanjem kontinetalnih granica u oblasti Crnog mora, a neki analitičari smatraju da će eventualni gubitak spora Ukrajine dovesti do pada poverenja u ukrajinskog predsednika i smanjiti njegove šanse za trijumf na idućim predsedničkim izborima. Kijev je u Hagu predstavio bazni sporazum između Rumunije i Ukrajine iz 1997. i Sporazum o državnom graničnom režimu iz 2003, ali ne i rumunsko-sovjetski sporazum iz 1949. na koji su se protekle sedmice pozvali rumunski advokati. Zmijsko ostrvo ponovo se koristi kao argument u političkoj borbi u Kijevu, ne samo i sporu između Rumunije i Ukrajine u Hagu.\nBlok Julije Timošenko optužio je ukrajinsko Ministarstvo inostranih poslova da ne informiše javnost Ukrajine o procesu, koji se vodi pred Međunarodnim krivičnim sudom u Hagu, gde, prema tendencioznoj izjavi Vladimira Polihala, jednog od lidera partije Julije Timošenko, Rumunija „osporava vlasništvo nad Zmijskim ostrvom“. U izjavi novinarima Polihalo je rekao da „ćutnja Ministarstva inostranih poslova Ukrajine može biti tumačena kao dokaz o postojanju tajnog sporazuma između Juščenka i rumunske strane“, navodi Adeverul. Srna


SEEbiz.eu / RS / Jeremić umesto 7 dobio 1,5 miliona evra\nYou need Adobe Flash Player to view this.Download it from Adobe.\tBerzeBerze UŽIVOZagrebačka burzaBeogradska berzaLjubljanska borzaSarajevska berzaBanjalučka berzaMontenegro berzaMakednoska borzaAzijska tržištaEU tržištaWall streetSvetska tržištaBankeFondoviKompanijeTransportTurizamOsiguranjeMedijiVojna industrijaHemijska industrijaTEHNO & ITIndustrijaPrehranaTelekomunikacijeFarmaceutikaInfrastrukturaTrgovinaPolitikaDruštvoMakroekonomijaKomentariValute i robeForexTržišta roba\tNAJNOVIJE Bernanke: Monetarni poticaji završavaju krajem ove ili početkom iduće godine\tOtkrivena mreža fiktivnih kompanija koje su iz Rusije iznijele oko 18 milijardi eura\tMeron se imenovao predsjednikom žalbenog vijeća u predmetu Prlić\tTest iz matematike: Preliminarni rezultati lošiji od prošlogodišnjih\tKreativnost važna za podizanje inovativnog potencijala tvrtke\tHuawei želi preuzeti Nokiju\tVEZANE TEME\nVuk Jeremić Vlada Srbije Aćif-efendija Aćif Hadžiahmetović Sulejman Ugljanin Aleksandar Vučić ODLUKE\nJeremić umesto 7 dobio 1,5 miliona evra\nDatum objave: 07.08.2012. - 19:23:24\nBEOGRAD - Vlada Srbije odobrila za potrebe predsedavanja Srbije zasedanjem Generalne skupštine UN milion i po evra i naložila da se ukloni tabla sa imenom Aćif-efendije.\n"Ova odluka je doneta u skladu sa opredeljenjem Vlade da se smanje troškovi na svim nivoima", navodi se u saopštenju Vlade.\nPovodom prisustva ministra bez portfelja Sulejmana Ugljanina postavljanju spomen-ploče Aćifu Hadžiahmetoviću u Novom Pazaru, Vlada je zadužila ministarstva pravde i kulture da pripreme mere da sporni događaji iz prošlosti ne ugrožavaju dobre međunacionalne odnose u Srbiji i antifašističko opredeljenje Vlade Srbije.\n"Vlada je raspravljala o prisustvu Ugljanina postavljanju spomen-ploče u Novom Pazaru. Potvrđeno je opredeljenje Vlade da se u Srbiji grade dobri međunacionalni odnosi", navodi se u saopštenju izdatom posle sednice Vlade.\nTabla u čast Aćif-efendije postavljena je u subotu u centru Novog Pazara, u pešačkoj zoni, na mestu na kojem je nekada bila njegova kuća, a događaju je pristovovao i Ugljanin.\nRasprava o postavljanju table upravniku Novog Pazara za vreme Drugog svetskog rata Aćifu Hadžiahmetoviću trajala je na današnjoj sednici Vlade Srbije jedan sat . Kako je za agenciju Beta kazao izvor iz vlade, prvi potpredsednik Vlade Aleksandar Vučić je na sednici kazao da niko u vladi ne želi da provocira Bošnjake ličnostima iz istorije koje su za njih sporne, ali da se ne može dozvoliti glorifikacija ljudi koji su odgovorni za zločine i koji su za to dobijali ordene nacističke Nemačke. Vučić je dodao da je Srbija ponosna na svoju antifašističku tradiciju.\nNajavljeno je da će ministarstva kulture i pravde pokrenuti inicijativu da se ukloni tabla koja je za vikend postavljena u Novom Pazaru na kući u kojoj je živeo Hadžiahmetović. Pre sednice vlade najavljeno je da će Vučić inicirati raspravu o tom događaju i prisustvu ministra bez portfelja Sulejmana Ugljanina postavljanju table.\nHadžiahmetović je 1945. godine streljan zbog saradnje sa nacistima, a pojedini istoričari smatraju da je odgovoran za brutalne zločine i ubistvo oko 7.000 Srba. Međutim, Stranka demokratske akcije Sandžaka Sulejmana Ugljanina saopštila je juče da je Aćif Hadžiahmetović bio "legitimni predstavnik Bošnjaka" koji bi trebalo da bude spomenut u istoriji tog naroda.\n"Bio je i načelnik sreza, što znači da je bio javna ličnost, itekako legitimna i prihvatljiva u tom vremenu. Smatramo da taj čovek treba da bude spomenut u istoriji Bošnjaka, jer je bio njihov legitimni predstavnik", navodi se u saopštenju SDA.\nYou need Adobe Flash Player to view this.Download it from Adobe.NO SUPPORTEDKompanijeValamar otvorio obnovljeni Kamp KrkKRK - Ministar turizma Darko Lorencin otvorio je večeras obnovljeni Kamp Krk u Krku, jedini kamp na Jadranu s panoramskim bazenom i wellnessom.Pusić: Konačna verzija predstudije izvodljivosti očekuje se 18. kolovozaHuawei želi preuzeti NokijuEK odobrila privatizaciju 3. maja NekretnineBoka Grupa pozvala Roberta Cavallija da učestvuje u investiciji u golf u TivtuPODGORICA - "Imamo u vidu određenu nepokretnost, super vilu na novom golf terenu, sa pogledom na more. Koncept dizajna enterijera Cavallija je više nego prepoznatljiv."BEMAX gradi apartmanski kompleks na LušticiDržava tuži zemljoradnike: Vojvođanske njive čuvaju se za šeikaBratušek: Slovenija iduće godine uvodi porez na nekretnine


RTS :: “Rio Tinto” obećava rudnik 21. veka, aktivisti zameraju što još nema ekološke studije\nDruštvo “Rio Tinto” obećava rudnik 21. veka, aktivisti zameraju što još nema ekološke studije\nčetvrtak, 04. mar 2021, 06:00 -> 11:19\n“Rio Tinto” obećava rudnik 21. veka, aktivisti zameraju što još nema ekološke studije\nGeološka istraživanja su i zvanično potvrdila – rezerve litijuma u lozničkom kraju mogu da pokriju deset odsto svetskih potreba za tim mineralom. Investitor "Rio Tinto" treba još samo da završi studiju o proceni uticaja na životnu sredinu, što je i glavna tačka sporenja sa protivnicima otvaranja rudnika.\nŠesnaest godina od pronalaska ležišta "Jadar", ćerka kompanija svetskog rudarskog giganta "Rio Sava" overila je rezerve litijuma – u okolini Loznice je više od 158 miliona tona tog retkog minerala. Do sada je "Rio Tinto" u projekt uložio 450 miliona evra, planira da gradnju rudnika počne iduće godine, a eksploataciju 2026.\n"Litijum je poslednjih godina aktuelan ima ga i na drugim mestima u svetu, ali ovde se nalazi u koncentraciji koja jednostavno daje ekonomsku isplativost da se eksploatiše. To je rudnik 21. veka. Sama investicija, u naredne četiri godine, planirana je u iznosu od 1,5 milijarde evra", kaže Vesna Prodanović, generalna direktorka "Rio Save".\nU Udruženju građana "Zaštitimo Jadar i Rađevinu" protive se gradnji rudnika jer je, kažu pretnja životnoj sredini. Zameraju što još nema ekološke studije o toj investiciji.\n"Imali smo više sastanaka sa ‘Rio Tintom’ i od njih nismo dobili skoro nikakva uveravanja koja mogu da potkrepe bilo kojom relevantnom činjenicom da će to biti bezbedno. Imamo stvarno relevantna uveravanja da nema te tehnologije koja će tu eksploataciju i izdvajanje litijuma iz jadarita, moći da nas zaštiti. Znači, ne postoje ti filteri", napominje Momčilo Alimpić, predsednik Udruženja "Zaštitimo Jadar i Rađevinu".\nU "Rio Tintu" tvrde da će primeniti najsavremeniju tehnologiju i da im je zaštita životne sredine prioritet. Studiju ekološkog uticaja obećavaju pre kraja godine.\n"Ovo je podzemni rudnik i mi smo radili nekoliko takozvanih blok modela da dođemo do najboljeg modela eksploatacije rude. U tom smislu je važno da ne možemo da poredimo proces koji ćemo mi ovde koristiti sa procesom koji se koristi u Južnoj Americi, Australiji, dakle sa površinskim načinom eksploatacije", dodaje Prodanovićeva.\nAleksandar Jovović, profesor Mašinskog fakulteta u Beogradu navodi da država ima mehanizam kontrole u svim fazama, od projektovanja, faze izgradnje, faze puštanja u rad i sam rad.\n"Sve je definisano svim propisima, svi inspekcijski organi postoje", izjavio je Jovović.\nVlada je već ulaganja u litijum označila kao strateška i poručila da nema izvoza sirovine, otvaranje rudnika mora pratiti prerada i otvaranje fabrike za proizvodnju litijumskih baterija.


VAKCINISANO 250 TAKSISTA U BEOGRAD Vesić: Vakcina sredstvo i ekonomske zaštite | SC Radar\nVesić je rekao da zbog svega navedenog taksisti spadaju u ugrožene kategorije stanovništva i bilo je važno da za njih takođe budu obezbeđene vakcine.\n– Sekretarijat za javni prevoz Grada Beograda je poslao oko 4.300 poziva taksistima i danas se prvih 250 vakcinisalo, a proces imunizacije biće nastavljen i tokom narednih dana. Alepujem na sve taksiste koji se do sada nisu prijavili da to učine preko Sekretarijata za javni prevoz kako bismo uspeli da ih zaštitimo – naglašava Vesić.\nKako kaže, tokom sledeće nedelje biće obezbeđene vakcine za zaposlene u trgovinskim lancima, koje su mahom žene i koje su takođe „na udaru“ jer su u kontaktu sa velikim brojem ljudi, a takođe nije moguće obebzbediti adekvatnu distancu koja je neophodna da bi sačuvale zdravlje.\nPrema njegovim rečima, do sada je na Beogradskom sajmu vakcinisano preko 100.000 ljudi, a kako je rekao, veliku zahvalnost dugujemo doktoru Zoranu Bekiću koji je sjajno organizovao ovaj posao.\n– Da nije njega i njegovih ljudi teško bismo uspeli da uradimo sve što smo postigli po pitanju vakcinacije. Ukupno je u Beogradu do sada vakcinisano preko 250.000 ljudi, a predsednik Vučić je juče potvrdio da je u Srbiji vakcinisano preko 740.000 građana, dok je revakcinisano skoro 420.000 – podvlači zamenik gradonačelnika.\nVakcina ima dovoljno zahvaljujući aktivnostima predsednika i Vlade Republike Srbije, koji su obezbedili dovoljan broj i možemo da nastavimo imunizaciju ovim tempom, poručuje Vesić.\n– Vakcina više nije samo sredstvo zdravstvene, već i ekonomske zaštite jer će svi oni koji su vakcinisani moći brže da se vrate normalnim radnim aktivnostima. To se najbolje vidi na primeru taksista, jer će taksista koji se vakcinisao sigurno moći da se vrati normalnom obavljanju posla, a neće imati ni pauzu zbog eventualnog zaražavanja virusom – objašnjava zamenik gradonačelnika.\nZbog toga je vakcinacija važna jer ćemo se kao država brže ekonomski oporaviti i obezbediti bolji standard našim građanima, što je najvažnija stvar u politici, podvlači Vesić.\n– Veoma sam srećan što smo zemlja koja ima manje-više najveći broj vakcina na raspolaganju, a ne bi trebalo zaboraviti ni činjenicu da građani Srbije mogu da biraju između četiri vakcine. Danas na Beogradskom sajmu građani primaju tri različite vakcine, a to je veliki dodatni posao za lekare i medicinsko osoblje koje ovde vodi proces imunizacije. Svaki građanin dobija vakcinu za koju se prijavio – potvrdio je Vesić.\n– U Hali 3 se radi revakcinacija, dok se u drugoj hali radi vakcinacija i revakcinacija. Zaista ne znam da postoji zemlja u svetu u kojoj je moguće birati vakcine „kao u samoposluzi“ i zbog toga bi trebalo da budemo ponosni što živimo u Srbiji, koja je mnogo bolje organizovana po ovom pitanju od drugih, mnogo bogatijih zemalja – apostrofira Vesić.\nKako kaže, možemo sebi da dozvolimo da pored najstarijih sugrađana, starijih od 65 i 75 godina, vakcinišemo i hronične bolesnike, taksiste, novinare, zaposlene u kulturi, sugrađanke koje rade na kasama u supermarketima, gerontodomaćice, odnosno sve ljude koji su izloženiji virusu nego što je uobičajeno.\n-U gradskim službama je do sada vakcinisano preko 6.500 ljudi, od 14.000 koliko je prijavljeno. U pitanju su ljudi koji rade u JKP „Beogradski vodovod i kanalizacija“, JKP „Gradska čistoća“ Komunalnoj miliciji, centrima za socijalni rad….Ti ljudi su svakodnevno u kontaktu sa građanima i njihovom vakcinacijom obezbeđujemo normalno funkcionisanje sistema – poručio je Vesić.